qundao/data-zh-poetry huggingface dataset:
人日雪二首·其二
作者：释德洪
朝代：宋
体裁：五言律诗

律管未回暖，春先到晓岩。与君清作对，得月便成三。秀色报虚幌，幽欣宜衲衫。相看超语默，觌露不须参。
仁老以墨梅远景见寄作此谢之二首
作者：释德洪
朝代：宋

荒寒扫横斜，稀疏开未遍。烟昏雨毛空，标格终微见。吴姬风鬓乱，睡色馀妒面。谁令种性香，风味极不浅。道人三昧力，幻出随意现。塞管玉纤寒，无劳写哀怨。数笔何处山，领略分树石。远含千里姿，间见复层出。我本个中人，惯卧苍崖侧。借路行人间，勃土相欺得。那知一幅中，见此晚秋色。悠然欲归去，远壑谁同陟。旁人笑绝缨，捲卷成陈迹。
仁老以墨梅远景见寄作此谢之二首·其一
作者：释德洪
朝代：宋

荒寒扫横斜，稀疏开未徧。
烟昏雨毛空，标格终微见。
吴姬风鬓乱，睡色余妬面。
谁令种性香，风味极不浅。
道人三昧力，幻出随意现。
塞管玉纤寒，无劳写哀怨。
仁老以墨梅远景见寄作此谢之二首·其一
作者：释德洪
朝代：宋

荒寒扫横斜，稀疏开未遍。烟昏雨毛空，标格终微见。吴姬风鬓乱，睡色馀妒面。谁令种性香，风味极不浅。道人三昧力，幻出随意现。塞管玉纤寒，无劳写哀怨。
仁老以墨梅远景见寄作此谢之二首·其二
作者：释德洪
朝代：宋

数笔何处山，领略分树石。远含千里姿，间见复层出。我本个中人，惯卧苍崖侧。借路行人间，勃土相欺得。那知一幅中，见此晚秋色。悠然欲归去，远壑谁同陟。旁人笑绝缨，捲卷成陈迹。
仁老以墨梅远景见寄作此谢之二首·其二
作者：释德洪
朝代：宋

数笔何处山，领略分树石。
远含千里姿，间见復层出。
我本箇中人，惯卧苍崖侧。
借路行人间，勃土相欺得。
那知一幅中，见此晚秋色。
悠然欲归去，远壑谁同陟。
旁人笑绝缨，捲卷成陈迹。
仇彦和佐邑崇仁有白莲双葩并干芝草丛生于县斋之旁作堂名曰瑞应且求诗敬为赋之
作者：释德洪
朝代：宋

宰肉社树阴，岂无天下志。
用材朴楔间，已有经纶意。
欲观临大事，必自小者耳。
彭侯伟杰姿，要是千乘器。
小邑试牛刀，不满一咲喟。
仇亦何所为，睡足时隐几。
原多深夜耕，门有昼眠吏。
三年爱等母，百里平如水。
政化不自知，草木发奇瑞。
论人或多舛，唯天不容僞。
耿泉岂知忠，元乳岂知义。
应之捷影响，物有固然理。
此堂湿青红，宾从时毕至。
应为文字饮，砚席生佳气。
□□□□□，□□□□□。
□□□□□，□□华裾翠。
吏民起献觞，愿酬太平醉。
仇彦和佐邑崇仁有白莲双葩并干芝草丛生于县斋之旁作堂名曰瑞应且求诗敬为赋之
作者：释德洪
朝代：宋

宰肉社树阴，岂无天下志。用材朴楔间，已有经纶意。欲观临大事，必自小者耳。彭侯伟杰姿，要是千乘器。小邑试牛刀，不满一笑喟。仇亦何所为，睡足时隐几。原多深夜耕，门有昼眠吏。三年爱等母，百里平如水。政化不自知，草木发奇瑞。论人或多舛，唯天不容伪。耿泉岂知忠，元乳岂知义。应之捷影响，物有固然理。此堂湿青红，宾从时毕至。应为文字饮，砚席生佳气。□□□□□，□□□□□。□□□□□，□□华裾翠。吏民起献觞，愿酬太平醉。
介然馆道林偶入聚落宿天宁两昔雨中思山遂渡湘饭于南台口占两绝戏之介然住庐山二十年尚能详说山中之胜
作者：释德洪
朝代：宋

城中信宿无所诣，径作思山破雨归。偶过南台同野饭，听公放意说岩扉。楞伽本在海中央，钵具悬知挂旧房。不泛木杯惊俗眼，一蓑烟雨渡潇湘。
介然馆道林偶入聚落宿天宁两昔雨中思山遂渡湘饭于南台口占两绝戏之介然住庐山二十年尚能详说山中之胜·其一
作者：释德洪
朝代：宋
体裁：七言绝句

城中信宿无所诣，径作思山破雨归。偶过南台同野饭，听公放意说岩扉。
介然馆道林偶入聚落宿天宁两昔雨中思山遂渡湘饭于南台口占两绝戏之介然住庐山二十年尚能详说山中之胜·其二
作者：释德洪
朝代：宋

楞伽本在海中央，钵具悬知挂旧房。
不泛木杯惊俗眼，一簑烟雨渡潇湘。
介然馆道林偶入聚落宿天宁两昔雨中思山遂渡湘饭于南台口占两绝戏之介然住庐山二十年尚能详说山中之胜·其二
作者：释德洪
朝代：宋

楞伽本在海中央，钵具悬知挂旧房。不泛木杯惊俗眼，一蓑烟雨渡潇湘。
仙庐同巽中阿佑忠禅山行
作者：释德洪
朝代：宋

好山不知源，胜处藏疉嶂。
兴来理清游，意适争勇往。
事异倾同识，顾语山答响。
野泉行浅沙，脱屦屡植杖。
相羊木阴下，喘坐清相向。
阿佑华林风，媚秀得妍状。
忠禅等鹄清，精神照冰段。
住山异比丘，韵出羲皇上。
风度太清癯，吐语极豪放。
拨置形骸外，卸裓藉草莽。
独余衰退姿，面色余烟瘴。
胜践偶获陪，兹乐非夙望。
一笑粲妍鄙，散坐推少长。
媿无斜川诗，苦语出牵强。
读之辄自嗟，幸君一拊掌。
仙庐同巽中阿祐忠禅山行
作者：释德洪
朝代：宋

好山不知源，胜处藏叠嶂。兴来理清游，意适争勇往。事异倾同识，顾语山答响。野泉行浅沙，脱屦屡植杖。相羊木阴下，喘坐清相向。阿祐华林风，媚秀得妍状。忠禅等鹄清，精神照冰段。住山异比丘，韵出羲皇上。风度太清癯，吐语极豪放。拨置形骸外，卸裓藉草莽。独余衰退姿，面色馀烟瘴。胜践偶获陪，兹乐非夙望。一笑粲妍鄙，散坐推少长。愧无斜川诗，苦语出牵强。读之辄自嗟，幸君一拊掌。
代人上李龙图并廉使致语十首
作者：释德洪
朝代：宋

射圃闲亭酒半醺，手柔弓燥气超群。已惊百步穿杨綵，会看双雕落塞云。且集旌旗森画戟，未输文字饮金樽。治朝文武须兼用，万寿称觞祝至尊。太平无象乐年丰，况值疆场久已空。宾主献酬成雅集，江山谈笑助清风。良辰美景开金斝，缓带轻裘控角弓。鼙鼓急催齐指目，大侯的处中飞鸿。雨后园林花木新，传闻千骑出城闉。异能未中侯中鹄，佳气先浮盏面春。画鼓绣靴筵奏曲，红妆细马地无尘。长沙万古民争说，宾主人英伎绝伦。闻道长沙贤太守，漆瞳玉颊照衡湘。讼庭散后宾朋集，民瘼苏来礼乐昌。且展绮筵陪胜饯，何须檀板闹红妆。晓无探骑□边檄，愿献君王万寿觞。细柳成阴花满径，晚来钲鼓导朱轮。河东鸑鷟三英杰，天上麒麟两俊人。闲里笑谈清似玉，杯中贤圣韵如春。引弓一箭惊穿札，堵立欢声快吏民。绣衣天使志澄清，五马贤侯见典刑。公退钲声闻射圃，日高槐影覆闲庭。共看酒蚁浮琼斝，不废花轮绕画屏。银烛红纱侵夜色，醉归明月淡疏星。陇西家世到仍云，许国清忠盖代闻。有道风流贤太守，无双才气旧将军。整弦使者情和易，承附诸郎艺逸群。便好画图收拾取，要传盛事满湘滨。如云旌骑照湘江，千里农桑楚大邦。中鹄才高今有武，射雕伎巧古无双。锦袍雅称黄金带，琼液尤宜白玉霜。笑挽雕弓如满月，万人惊慑已心降。无双自昔擅家声，春色都还细柳营。中的聊为万人杰，飞觥要使百壶倾。三湘父老传风化，十郡儿童识姓名。武纬文经俱不乏，桑弧蓬矢见平生。画鼓晓晴三击罢，如云兵骑整全威。俄闻画角胡笳断，忽觉华堂羽箭飞。一百步中精力巧，数重围内见心机。风流太守兼文武，扶路争看踏月归。
代人上李龙图并廉使致语十首·其一
作者：释德洪
朝代：宋

射圃闲亭酒半醺，手柔弓燥气超羣。
已惊百步穿杨綵，会看双鵰落塞云。
且集旌旗森画戟，未输文字饮金樽。
治朝文武须兼用，万寿称觞祝至尊。
代人上李龙图并廉使致语十首·其一
作者：释德洪
朝代：宋

射圃闲亭酒半醺，手柔弓燥气超群。已惊百步穿杨綵，会看双雕落塞云。且集旌旗森画戟，未输文字饮金樽。治朝文武须兼用，万寿称觞祝至尊。
代人上李龙图并廉使致语十首·其七
作者：释德洪
朝代：宋
体裁：七言律诗

陇西家世到仍云，许国清忠盖代闻。有道风流贤太守，无双才气旧将军。整弦使者情和易，承附诸郎艺逸群。便好画图收拾取，要传盛事满湘滨。
代人上李龙图并廉使致语十首·其三
作者：释德洪
朝代：宋

雨后园林花木新，传闻千骑出城闉。异能未中侯中鹄，佳气先浮盏面春。画鼓绣靴筵奏曲，红妆细马地无尘。长沙万古民争说，宾主人英伎绝伦。
代人上李龙图并廉使致语十首·其三
作者：释德洪
朝代：宋

雨后园林花木新，传闻千骑出城闉。
异能未中侯中鹄，佳气先浮盏面春。
画鼓绣鞾筵奏曲，红粧细马地无尘。
长沙万古民争说，宾主人英伎绝伦。
代人上李龙图并廉使致语十首·其九
作者：释德洪
朝代：宋
体裁：七言律诗

无双自昔擅家声，春色都还细柳营。中的聊为万人杰，飞觥要使百壶倾。三湘父老传风化，十郡儿童识姓名。武纬文经俱不乏，桑弧蓬矢见平生。
代人上李龙图并廉使致语十首·其二
作者：释德洪
朝代：宋

太平无象乐年丰，况值疆场久已空。宾主献酬成雅集，江山谈笑助清风。良辰美景开金斝，缓带轻裘控角弓。鼙鼓急催齐指目，大侯的处中飞鸿。
代人上李龙图并廉使致语十首·其二
作者：释德洪
朝代：宋

太平无象乐年丰，况值疆埸久已空。
宾主献酬成雅集，江山谈笑助清风。
良辰美景开金斝，缓带轻裘控角弓。
鼙鼓急催齐指目，大侯的处中飞鸿。
代人上李龙图并廉使致语十首·其五
作者：释德洪
朝代：宋

细柳成阴花满径，晚来钲鼓导朱轮。
河东鸑鷟三英杰，天上麒麟两俊人。
闲裏笑谈清似玉，杯中贤圣韵如春。
引弓一箭惊穿札，堵立懽声快吏民。
代人上李龙图并廉使致语十首·其五
作者：释德洪
朝代：宋

细柳成阴花满径，晚来钲鼓导朱轮。河东鸑鷟三英杰，天上麒麟两俊人。闲里笑谈清似玉，杯中贤圣韵如春。引弓一箭惊穿札，堵立欢声快吏民。
代人上李龙图并廉使致语十首·其八
作者：释德洪
朝代：宋

如云旌骑照湘江，千里农桑楚大邦。中鹄才高今有武，射雕伎巧古无双。锦袍雅称黄金带，琼液尤宜白玉霜。笑挽雕弓如满月，万人惊慑已心降。
代人上李龙图并廉使致语十首·其八
作者：释德洪
朝代：宋

如云旌骑照湘江，千里农桑楚大邦。
中鹄才高今有武，射鵰伎巧古无双。
锦袍雅称黄金带，琼液尤宜白玉霜。
笑挽雕弓如满月，万人惊慑已心降。
代人上李龙图并廉使致语十首·其六
作者：释德洪
朝代：宋

绣衣天使志澄清，五马贤侯见典刑。公退钲声闻射圃，日高槐影覆闲庭。共看酒蚁浮琼斝，不废花轮绕画屏。银烛红纱侵夜色，醉归明月淡疏星。
代人上李龙图并廉使致语十首·其六
作者：释德洪
朝代：宋

绣衣天使志澄清，五马贤侯见典刑。
公退钲声闻射圃，日高槐影覆闲庭。
共看酒蚁浮琼斝，不废花轮遶画屏。
银烛红纱侵夜色，醉归明月淡疏星。
代人上李龙图并廉使致语十首·其十
作者：释德洪
朝代：宋
体裁：七言律诗

画鼓晓晴三击罢，如云兵骑整全威。俄闻画角胡笳断，忽觉华堂羽箭飞。一百步中精力巧，数重围内见心机。风流太守兼文武，扶路争看踏月归。
代人上李龙图并廉使致语十首·其四
作者：释德洪
朝代：宋

闻道长沙贤太守，漆瞳玉頬照衡湘。
讼庭散后宾朋集，民瘼苏来礼乐昌。
且展绮筵陪胜饯，何须檀板闹红籹。
晓无探骑？边檄，愿献君王万寿觞。
代人上李龙图并廉使致语十首·其四
作者：释德洪
朝代：宋

闻道长沙贤太守，漆瞳玉颊照衡湘。讼庭散后宾朋集，民瘼苏来礼乐昌。且展绮筵陪胜饯，何须檀板闹红妆。晓无探骑□边檄，愿献君王万寿觞。
代夏均甫宴人致语一首
作者：释德洪
朝代：宋
体裁：七言律诗

九龄风度照峿台，宴寝香凝画戟开。归国已倾天下耳，驻轩宜举故人杯。青天白日心常在，附骥攀鳞志未摧。累足待公成相业，更随风驭看蓬莱。
任价玉馆东园十题·书华光墨梅
作者：释德洪
朝代：宋

一枝已清妍，交枝更媚妩。见之已愁绝，那复隔烟雨。钱塘千顷春，想见西津渡。他日到南屏，莫忘孤山路。
任价玉馆东园十题·书华光墨梅
作者：释德洪
朝代：宋

一枝已清妍，交枝更媚妩。
见之已愁绝，那復隔烟雨。
钱塘千顷春，想见西津渡。
他日到南屏，莫忘孤山路。
任价玉馆东园十题·四可亭
作者：释德洪
朝代：宋
体裁：古风

四注开野亭，面面可人意。我来俯危栏，蹇傲成纵倚。应接迷向背，转顾风掠耳。邻寺一声钟，墟落孤烟起。
任价玉馆东园十题·如春轩
作者：释德洪
朝代：宋

槛前揺绿玉，杯面吹红鳞。
主人饱谈笑，和风熏坐宾。
但觉天宇迥，尘滓欲清辰。
虽非曲水会，自是斜川人。
任价玉馆东园十题·如春轩
作者：释德洪
朝代：宋

槛前摇绿玉，杯面吹红鳞。主人饱谈笑，和风熏坐宾。但觉天宇迥，尘滓欲清辰。虽非曲水会，自是斜川人。
任价玉馆东园十题·寒亭
作者：释德洪
朝代：宋

欲问春消息，苍茫嫩日斜。茅檐聚喧雀，栗林栖暮鸦。絮袍裹足坐，得句往往佳。忽起步微月，呵手拗梅花。
任价玉馆东园十题·寒亭
作者：释德洪
朝代：宋

欲问春消息，苍茫嫩日斜。
茅檐聚喧雀，栗林栖暮鸦。
絮袍褁足坐，得句往往佳。
忽起步微月，呵手抝梅花。
任价玉馆东园十题·方便堂
作者：释德洪
朝代：宋
体裁：古风

虚空亦何有，领略四时事。君看繁盛时，中有凋零意。然省可自观，那作明日计。当游无所还，自住三摩地。
任价玉馆东园十题·浩庵
作者：释德洪
朝代：宋
体裁：古风

水胜万斛舟，至刚柔绕指。丈夫养浩然，其略盖如此。朝登青云上，正色决大事。暮归卧此庵，扪虱口如耳。
任价玉馆东园十题·涵月亭
作者：释德洪
朝代：宋
体裁：古风

亭外物清旷，人间多热恼。夜晴登此亭，水月相媚皓。多君心镜空，光明写怀抱。凭谁持此意，举似寒山老。
任价玉馆东园十题·第一轩
作者：释德洪
朝代：宋

名园富家致，此轩冠羣目。
槛次状元红，窗横尊者竹。
坐客定无双，试茶谷帘绿。
愿闻圣谛义，飞辩横麈玉。
任价玉馆东园十题·第一轩
作者：释德洪
朝代：宋

名园富家致，此轩冠群目。槛次状元红，窗横尊者竹。坐客定无双，试茶谷帘绿。愿闻圣谛义，飞辩横麈玉。
任价玉馆东园十题·览秀亭
作者：释德洪
朝代：宋
体裁：古风

尚记登临时，风日初盎盎。忽惊无边春，登我眉睫上。情欢鸟声乐，意适游丝放。我非连眉郎，搜诗聊植杖。
任价玉馆东园十题·觉庵
作者：释德洪
朝代：宋
体裁：古风

念起则为凡，觉之则为圣。人言此为觉，此觉未真正。但了一切空，圣凡皆幻影。宴坐不言中，心波如古井。
任价玉馆东园十题·鉴止轩
作者：释德洪
朝代：宋
体裁：古风

小轩临止水，一泓湛寒碧。瞭然见眉须，洞彻尘不隔。夫子作止观，泾渭不相入。跏趺学僧禅，谛视鼻端白。
会师胡卢而笑曰独无语以饯我乎因赋此
作者：释德洪
朝代：宋
体裁：七言绝句

倦卧耆阇峰顶云，呼船閒立楚江濆。爱师任运如湘月，影入千江体不分。
会广南因上人
作者：释德洪
朝代：宋
体裁：七言绝句

我昔南游跨海还，梦中常忆海边山。匡庐忽见山中客，果笑人间是梦间。
会性之山中二首
作者：释德洪
朝代：宋

秋来林下偶相寻，松雨风泉一径深。小立听君临水语，十分知我住山心。江山千里笑谈中，暖热寒泉出伏龙。却看秋容能拂掠，夕阳无语敛眉峰。
会性之山中二首·其一
作者：释德洪
朝代：宋
体裁：七言绝句

秋来林下偶相寻，松雨风泉一径深。小立听君临水语，十分知我住山心。
会性之山中二首·其二
作者：释德洪
朝代：宋
体裁：七言绝句

江山千里笑谈中，暖热寒泉出伏龙。却看秋容能拂掠，夕阳无语敛眉峰。
会福严慈觉大师
作者：释德洪
朝代：宋

慈觉初见我，背呼仰而应。
遂同宿湘上，夜语如建瓴。
犀颅气不詟，虎颔目有棱。
精彩类澄观，突兀掩万僧。
乔岳占南极，寒翠知几层。
此老家此山，亲分漳水灯。
宝坊天雨华，午梵盘清冥。
欲知法席盛，但看道价增。
破夏出山来，乃尔忘规绳。
盖皮为之灾，公卿慕声称。
我幸无子累，痴钝人所憎。
平生寝饭外，摩挲一枝藤。
少年入三吴，题诗徧西兴。
归来舟彭蠡，浪山雪崩腾。
匡庐落笑中，万迭横空青。
又尝游并汾，趼足渡河冰。
衝虎上太行，鸡鸣见日昇。
此乐堕渺莽，坐睡头鬅鬙。
朅来湘西坞，倦鹤整羽翎。
只待秋风健，祝融期再登。
会福严慈觉大师
作者：释德洪
朝代：宋

慈觉初见我，背呼仰而应。遂同宿湘上，夜语如建瓴。犀颅气不詟，虎颔目有棱。精彩类澄观，突兀掩万僧。乔岳占南极，寒翠知几层。此老家此山，亲分漳水灯。宝坊天雨华，午梵盘清冥。欲知法席盛，但看道价增。破夏出山来，乃尔忘规绳。盖皮为之灾，公卿慕声称。我幸无子累，痴钝人所憎。平生寝饭外，摩挲一枝藤。少年入三吴，题诗遍西兴。归来舟彭蠡，浪山雪崩腾。匡庐落笑中，万叠横空青。又尝游并汾，趼足渡河冰。冲虎上太行，鸡鸣见日升。此乐堕渺莽，坐睡头鬅鬙。朅来湘西坞，倦鹤整羽翎。只待秋风健，祝融期再登。
会苏养直
作者：释德洪
朝代：宋
体裁：古风

方忻望庐山，忽见苏养直。向来败意事，捉手一笑失。澜翻诵新诗，与山争秀色。归来对青灯，危坐口挂壁。翰林谪仙人，隐显吁莫测。正恐骑鱼去，千里作一息。
传衣阁赞
作者：释德洪
朝代：宋

达磨信衣，转相传付。
四传至今，今以付汝。
受授惟艰，命如悬絮。
法徧沙界，此衣乃住。
想见峰前，父子相语。
唯僧行月，以阁其处。
坐令朱栏，环绕云雨。
传衣阁赞
作者：释德洪
朝代：宋

达磨信衣，转相传付。四传至今，今以付汝。受授惟艰，命如悬絮。法遍沙界，此衣乃住。想见峰前，父子相语。唯僧行月，以阁其处。坐令朱栏，环绕云雨。
何忠孺出芝草三本皆黄色指其小者曰昔登第时产此今重华为作此
作者：释德洪
朝代：宋

家山又产灵芝瑞，天独于君着意深。
层秀已成重盖兆，色黄更类笏头金。
何忠孺出芝草三本皆黄色指其小者曰昔登第时产此今重华为作此
作者：释德洪
朝代：宋

家山又产灵芝瑞，天独于君著意深。层秀已成重盖兆，色黄更类笏头金。
何忠孺家有石如砚以水灌之有枝叶出石间如岩桂状为作此
作者：释德洪
朝代：宋
体裁：古风

君不见海门比丘海为家，说法光明生齿牙。坐令十二缘生浪，幻出定慧青莲华。又不见佛图澄师气迈往，披拳山川俱在掌。从来身世无二法，勿作情与无情想。何如巴邱老居士，声名雷霆喧一世。迩来趣味等头陀，山中儿嬉杂童稚。宅相天藏公发之，卷帘万山登睫眉。粪除得石大如砚，中有傲霜岩桂枝。婆娑望之花六出，熟视直气终不屈。言不得意以象传，桂枝馨香石介然。
余作进和尚舍利赞迁善见而有诗次韵
作者：释德洪
朝代：宋

进公事业颇拔俗，欲凭妙语招遗魂。文章种性欠疏理，焦芽故态何足论。心知高人笑谀墓，抱羞无地容逃奔。佳章忽来生喜气，风轮载我登昆崙。徐观笔力作波险，正与醉素争弟昆。山高水深世听瑩，爱子赏音知道门。
余作进和尚舍利赞迁善见而有诗次韵
作者：释德洪
朝代：宋
体裁：古风

进公事业颇拔俗，欲凭妙语招遗魂。文章种性欠疏理，焦芽故态何足论。心知高人笑谀墓，抱羞无地容逃奔。佳章忽来生喜气，风轮载我登昆崙。徐观笔力作波险，正与醉素争弟昆。山高水深世听莹，爱子赏音知道门。
余号甘露灭所至问者甚多作此
作者：释德洪
朝代：宋

老俨化身甘露灭，不妨须发著伽梨。虚舟阅世鸱夷子，彗帚□除王伯齐。香火共修心老大，楼钟重听意凄迷。馀生未觉全无累，折脚铛犹手自提。
余号甘露灭所至问者甚多作此
作者：释德洪
朝代：宋

老俨化身甘露灭，不妨须髪着伽梨。
虚舟阅世鸱夷子，彗箒囗囗除王伯齐。
香火共修心老大，楼钟重听意凄迷。
余生未觉全无累，折脚铛犹手自提。
余在制勘院昼卧念故山经行处用空山无人水流花开为韵寄山中道友八首
作者：释德洪
朝代：宋

山帔蒙霜顶，跏趺岩石中。夜寒虎痾痒，林静月升空。扫径偶停帚，幽怀凝伫间。暮樵迷向背，馀响答空山。数峰横杳霭，空翠疑有无。落日谁同看，啼猿我欲呼。新晴收雨脚，宿雾隔花身。睡美不知晓，啼禽解唤人。舍南一曲溪，春涨半篙水。去作落崖声，雪花溅山翠。堕薪行且拾，爱此林径幽。偶坐攲斜石，忽逢清浅流。明白庵前路，辛夷树已花。窃香知犯律，匹练墨翻鸦。棐几自香滑，宝时一开道。根根九连络，清境更壅培。
余在制勘院昼卧念故山经行处用空山无人水流花开为韵寄山中道友八首·其一
作者：释德洪
朝代：宋
体裁：五言绝句

山帔蒙霜顶，跏趺岩石中。夜寒虎痾痒，林静月升空。
余在制勘院昼卧念故山经行处用空山无人水流花开为韵寄山中道友八首·其七
作者：释德洪
朝代：宋
体裁：五言绝句

明白庵前路，辛夷树已花。窃香知犯律，匹练墨翻鸦。
余在制勘院昼卧念故山经行处用空山无人水流花开为韵寄山中道友八首·其三
作者：释德洪
朝代：宋
体裁：五言绝句

数峰横杳霭，空翠疑有无。落日谁同看，啼猿我欲呼。
余在制勘院昼卧念故山经行处用空山无人水流花开为韵寄山中道友八首·其二
作者：释德洪
朝代：宋

扫径偶停帚，幽怀凝伫间。暮樵迷向背，馀响答空山。
余在制勘院昼卧念故山经行处用空山无人水流花开为韵寄山中道友八首·其二
作者：释德洪
朝代：宋

扫径偶停箒，幽怀凝伫间。
暮樵迷向背，余响答空山。
余在制勘院昼卧念故山经行处用空山无人水流花开为韵寄山中道友八首·其五
作者：释德洪
朝代：宋
体裁：五言绝句

舍南一曲溪，春涨半篙水。去作落崖声，雪花溅山翠。
余在制勘院昼卧念故山经行处用空山无人水流花开为韵寄山中道友八首·其八
作者：释德洪
朝代：宋
体裁：五言绝句

棐几自香滑，宝时一开道。根根九连络，清境更壅培。
余在制勘院昼卧念故山经行处用空山无人水流花开为韵寄山中道友八首·其六
作者：释德洪
朝代：宋

堕薪行且拾，爱此林径幽。偶坐攲斜石，忽逢清浅流。
余在制勘院昼卧念故山经行处用空山无人水流花开为韵寄山中道友八首·其六
作者：释德洪
朝代：宋

堕薪行且拾，爱此林径幽。
偶坐欹斜石，忽逢清浅流。
余在制勘院昼卧念故山经行处用空山无人水流花开为韵寄山中道友八首·其四
作者：释德洪
朝代：宋
体裁：五言绝句

新晴收雨脚，宿雾隔花身。睡美不知晓，啼禽解唤人。
余将北游留海昏而余佑禅者自靖安驰来觅诗
作者：释德洪
朝代：宋

暮烟重山翠，微风壮松悲。
吾为五顶游，税驾修水湄。
阿余幽国来，细路盘颠危。
褁饭夜兼程，杖笠寒相追。
入门一调笑，如获璧与珪。
问来何所欲，雅意在诗词。
念余绿髮日，不减子辈痴。
是中有何好，迷着不自知。
败煤磨破砚，冻笔时呵之。
诗成思掀豁，熟读忘倦疲。
乃知少年病，根蒂老未移。
双林古禅宇，檀越多孝慈。
明年东游还，买山缚茅茨。
市蔬近易致，红饭熟夜炊。
得饱即甘寝，万事付儿嬉。
子辈当从我，林麓相追随。
十年何足道，乐死以为期。
余将北游留海昏而馀祐禅者自靖安驰来觅诗
作者：释德洪
朝代：宋

暮烟重山翠，微风壮松悲。吾为五顶游，税驾脩水湄。阿馀幽国来，细路盘颠危。裹饭夜兼程，杖笠寒相追。入门一调笑，如获璧与圭。问来何所欲，雅意在诗词。念余绿发日，不减子辈痴。是中有何好，迷著不自知。败煤磨破砚，冻笔时呵之。诗成思掀豁，熟读忘倦疲。乃知少年病，根蒂老未移。双林古禅宇，檀越多孝慈。明年东游还，买山缚茅茨。市蔬近易致，红饭熟夜炊。得饱即甘寝，万事付儿嬉。子辈当从我，林麓相追随。十年何足道，乐死以为期。
余将经行他山德庄自邑中驰书作诗见留是夕胡彦通亦会二君手谈达旦不寐明日霜重共读蔡德符兄弟所寄诗有怀其人五首
作者：释德洪
朝代：宋

蹇驴寻我亦乘兴，秋泼空山烟翠时。脱帽不知谁主客，一灯相对夜弹棋。风径霜清拾堕薪，野炊童子解经营。翛然放著秋窗晚，篱落凄清屋角晴。精粗一饱随缘去，林壑诸方到处乡。去住了知无可拣，谩烦辞锦照人光。旁舍潜夫十年旧，会茶时复坐僧毡。爱将夷甫雌黄口，解说定林文字禅。蔡家兄弟好儿郎，骨秀同熏知见香。好在绿杨堤上路，幅巾来往自相羊。
余将经行他山德庄自邑中驰书作诗见留是夕胡彦通亦会二君手谈达旦不寐明日霜重共读蔡德符兄弟所寄诗有怀其人五首·其三
作者：释德洪
朝代：宋

精粗一饱随缘去，林壑诸方到处乡。去住了知无可拣，谩烦辞锦照人光。
余将经行他山德庄自邑中驰书作诗见留是夕胡彦通亦会二君手谈达旦不寐明日霜重共读蔡德符兄弟所寄诗有怀其人五首·其三
作者：释德洪
朝代：宋

精麤一饱随缘去，林壑诸方到处乡。
去住了知无可拣，谩烦辞锦照人光。
余将经行他山德庄自邑中驰书作诗见留是夕胡彦通亦会二君手谈达旦不寐明日霜重共读蔡德符兄弟所寄诗有怀其人五首·其二
作者：释德洪
朝代：宋

风径霜清拾堕薪，野炊童子解经营。
翛然放着秋窗晚，篱落凄清屋角晴。
余将经行他山德庄自邑中驰书作诗见留是夕胡彦通亦会二君手谈达旦不寐明日霜重共读蔡德符兄弟所寄诗有怀其人五首·其二
作者：释德洪
朝代：宋

风径霜清拾堕薪，野炊童子解经营。翛然放著秋窗晚，篱落凄清屋角晴。
余将经行他山德庄自邑中驰书作诗见留是夕胡彦通亦会二君手谈达旦不寐明日霜重共读蔡德符兄弟所寄诗有怀其人五首·其五
作者：释德洪
朝代：宋
体裁：七言绝句

蔡家兄弟好儿郎，骨秀同熏知见香。好在绿杨堤上路，幅巾来往自相羊。
余将经行他山德庄自邑中驰书作诗见留是夕胡彦通亦会二君手谈达旦不寐明日霜重共读蔡德符兄弟所寄诗有怀其人五首·其四
作者：释德洪
朝代：宋

旁舍潜夫十年旧，会茶时复坐僧毡。爱将夷甫雌黄口，解说定林文字禅。
余将经行他山德庄自邑中驰书作诗见留是夕胡彦通亦会二君手谈达旦不寐明日霜重共读蔡德符兄弟所寄诗有怀其人五首·其四
作者：释德洪
朝代：宋

旁舍潜夫十年旧，会茶时復坐僧毡。
爱将夷甫雌黄口，解说定林文字禅。
余尝问无尽居士曰往问悦公参素侍者有何言句无尽居士曰见悦说昔素问无为如何说悦拟开口素大笑悦当有省宣师为侍者余于丛林三见之矣政和元年又会于显忠寺且欲归江南作三偈送之
作者：释德洪
朝代：宋

青山自在人情外，白业空消？土中。岁晚一帆江海去，群飞争看刺天鸿。素公死后闲名在，末后句如黄石书。杀尽英雄人不见，子房两眼似愁胡。无为两字如何说，开口知君病转深。试问旧时宣侍者，不言不语笑吟吟。
余尝问无尽居士曰往问悦公参素侍者有何言句无尽居士曰见悦说昔素问无为如何说悦拟开口素大笑悦当有省宣师为侍者余于丛林三见之矣政和元年又会于显忠寺且欲归江南作三偈送之·其一
作者：释德洪
朝代：宋

青山自在人情外，白业空消？土中。岁晚一帆江海去，群飞争看刺天鸿。
余尝问无尽居士曰往问悦公参素侍者有何言句无尽居士曰见悦说昔素问无为如何说悦拟开口素大笑悦当有省宣师为侍者余于丛林三见之矣政和元年又会于显忠寺且欲归江南作三偈送之·其一
作者：释德洪
朝代：宋
体裁：七言绝句

青山自在人情外，白业空消�土中。岁晚一帆江海去，群飞争看刺天鸿。
余尝问无尽居士曰往问悦公参素侍者有何言句无尽居士曰见悦说昔素问无为如何说悦拟开口素大笑悦当有省宣师为侍者余于丛林三见之矣政和元年又会于显忠寺且欲归江南作三偈送之·其一
作者：释德洪
朝代：宋

青山自在人情外，白业空消𡋯土中。
岁晚一帆江海去，群飞争看刺天鸿。
余尝问无尽居士曰往问悦公参素侍者有何言句无尽居士曰见悦说昔素问无为如何说悦拟开口素大笑悦当有省宣师为侍者余于丛林三见之矣政和元年又会于显忠寺且欲归江南作三偈送之·其三
作者：释德洪
朝代：宋
体裁：七言绝句

无为两字如何说，开口知君病转深。试问旧时宣侍者，不言不语笑吟吟。
余尝问无尽居士曰往问悦公参素侍者有何言句无尽居士曰见悦说昔素问无为如何说悦拟开口素大笑悦当有省宣师为侍者余于丛林三见之矣政和元年又会于显忠寺且欲归江南作三偈送之·其二
作者：释德洪
朝代：宋
体裁：七言绝句

素公死后闲名在，末后句如黄石书。杀尽英雄人不见，子房两眼似愁胡。
余居临汝与思禹和酬瓯字韵数首后寓居湘山思禹复和见寄又答之
作者：释德洪
朝代：宋

涔蹄小邑著吞舟，未起风雷更少留。馔客酒酣腮玉缬，侍儿歌送眼波秋。诗成槲叶江村处，想见杨花院落幽。绮席忆曾蒙设醴，预闻谈笑把空瓯。
余居临汝与思禹和酬瓯字韵数首后寓居湘山思禹復和见寄又答之
作者：释德洪
朝代：宋

涔蹄小邑着吞舟，未起风雷更少留。
馔客酒酣顋玉缬，侍儿歌送眼波秋。
诗成槲叶江村处，想见杨花院落幽。
绮席忆曾蒙设醴，预闻谈笑把空瓯。
余居百丈天觉方注楞严以书见邀作此寄之二首
作者：释德洪
朝代：宋

风定晴云欲堕崩，林梢楼阁旋添增。一生高世清闲侣，千尺当门紫翠层。对客不妨拴坏衲，倦禅时作靠枯藤。暮年古格丛林在，重拨尘龛大智灯。三世如来尊顶法，覆藏深密碧螺寒。通身是眼自不见，擘面出头窥更难。四义仅能分肉髻，八还终恐隔花冠。争如劈佛丹霞手，揭露从教觌体看。
余居百丈天觉方注楞严以书见邀作此寄之二首·其二
作者：释德洪
朝代：宋

三世如来尊顶法，覆藏深密碧螺寒。通身是眼自不见，擘面出头窥更难。四义仅能分肉髻，八还终恐隔花冠。争如劈佛丹霞手，揭露从教觌体看。
余居百丈天觉方註楞严以书见邀作此寄之二首·其一
作者：释德洪
朝代：宋
体裁：七言律诗

风定晴云欲堕崩，林梢楼阁旋添增。一生高世清闲侣，千尺当门紫翠层。对客不妨拴坏衲，倦禅时作靠枯藤。暮年古格丛林在，重拨尘龛大智灯。
余居百丈天觉方註楞严以书见邀作此寄之二首·其二
作者：释德洪
朝代：宋

三世如来尊顶法，覆藏深密碧螺寒。
通身是眼自不见，擘面出头窥更难。
四义仅能分肉髻，八还终恐隔花冠。
争如劈佛丹霞手，掲露从教觌体看。
余往汉上清修白鹿二老送至龙牙作此别之
作者：释德洪
朝代：宋

因法相逢亦一时，云泉所至共娱嬉。怪君追送不辞远，知我从来未有期。酝造离愁成独笑，欺凌秋色有新诗。阎浮掌上诃梨勒，去住休缠爱见悲。
余往汉上清修白鹿二老送至龙牙作此别之
作者：释德洪
朝代：宋

因法相逢亦一时，云泉所至共娱嬉。
怪君追送不辞远，知我从来未有期。
醖造离愁成独笑，欺凌秋色有新诗。
阎浮掌上诃梨勒，去住休纒爱见悲。
余所居寺前有南涧涧下浅池每至其上未尝不诵柳子厚南涧诗又恨东坡不和乃和示超然
作者：释德洪
朝代：宋

駮云漏微日，诸峰猨晓时。
飞檐寄木杪，晴瓦暗差差。
意行爱仓凉，地坐休顿疲。
哀蝉尚泣露，积水欲生漪。
瘴痾余睡色，破裓老垂垂。
心事世途悞，风神邱壑宜。
高标谁对我，白鸟深自知。
重来应邂后，归去不须期。
余所居寺前有南涧涧下浅池每至其上未尝不诵柳子厚南涧诗又恨东坡不和乃和示超然
作者：释德洪
朝代：宋

駮云漏微日，诸峰猿晓时。飞檐寄木杪，晴瓦暗差差。意行爱仓凉，地坐休顿疲。哀蝉尚泣露，积水欲生漪。瘴痾馀睡色，破裓老垂垂。心事世途误，风神丘壑宜。高标谁对我，白鸟深自知。重来应邂后，归去不须期。
余所居竹寺门外有溪流石桥汪履道过余必终日既去送至桥西履道诵笑别庐山远何烦过虎溪之句作十诗以见寄因和之
作者：释德洪
朝代：宋

披云斲奇峰，稍稍堕危峭。百年能几何，万事付一笑。方经脱手春，又复送馀热。悬知到故山，定与秋风别。故山久不归，田园废耕锄。但馀玉涧碧，依旧绕吾庐。吾庐亦何有，草屋八九间。床头挂湿水，枕上见他山。夫子固真亮，刚劲如何远。玉骨定含秋，出语便清婉。西斋君去后，别绪乱于莎。乃知长笑语，始奈客愁何。我诗水清浅，只鹄浴不烦。君才正豪迈，霜足拥华轩。门前短石桥，日日送君过。归来院落间，还作北窗卧。一从秃毛发，万事成乖阻。贪食等饥鹰，酣眠如饱虎。与君游戏处，个中无悟迷。冰华来脉正，不独是曹溪。
余所居竹寺门外有溪流石桥汪履道过余必终日既去送至桥西履道诵笑别庐山远何烦过虎溪之句作十诗以见寄因和之·其一
作者：释德洪
朝代：宋

披云斲奇峰，稍稍堕危峭。百年能几何，万事付一笑。
余所居竹寺门外有溪流石桥汪履道过余必终日既去送至桥西履道诵笑别庐山远何烦过虎溪之句作十诗以见寄因和之·其一
作者：释德洪
朝代：宋

披云斵奇峰，稍稍堕危峭。
百年能几何，万事付一笑。
余所居竹寺门外有溪流石桥汪履道过余必终日既去送至桥西履道诵笑别庐山远何烦过虎溪之句作十诗以见寄因和之·其一〇
作者：释德洪
朝代：宋

与君游戏处，箇中无悟迷。
冰华来脉正，不独是曹溪。
余所居竹寺门外有溪流石桥汪履道过余必终日既去送至桥西履道诵笑别庐山远何烦过虎溪之句作十诗以见寄因和之·其七
作者：释德洪
朝代：宋

我诗水清浅，只鹄浴不烦。君才正豪迈，霜足拥华轩。
余所居竹寺门外有溪流石桥汪履道过余必终日既去送至桥西履道诵笑别庐山远何烦过虎溪之句作十诗以见寄因和之·其七
作者：释德洪
朝代：宋

我诗水清浅，隻鹄浴不烦。
君才正豪迈，霜足拥华轩。
余所居竹寺门外有溪流石桥汪履道过余必终日既去送至桥西履道诵笑别庐山远何烦过虎溪之句作十诗以见寄因和之·其三
作者：释德洪
朝代：宋

故山久不归，田园废耕鉏。
但余玉涧碧，依旧绕吾庐。
余所居竹寺门外有溪流石桥汪履道过余必终日既去送至桥西履道诵笑别庐山远何烦过虎溪之句作十诗以见寄因和之·其三
作者：释德洪
朝代：宋

故山久不归，田园废耕锄。但馀玉涧碧，依旧绕吾庐。
余所居竹寺门外有溪流石桥汪履道过余必终日既去送至桥西履道诵笑别庐山远何烦过虎溪之句作十诗以见寄因和之·其九
作者：释德洪
朝代：宋

一从秃毛发，万事成乖阻。贪食等饥鹰，酣眠如饱虎。
余所居竹寺门外有溪流石桥汪履道过余必终日既去送至桥西履道诵笑别庐山远何烦过虎溪之句作十诗以见寄因和之·其九
作者：释德洪
朝代：宋

一从秃毛髪，万事成乖阻。
贪食等饥鹰，酣眠如饱虎。
余所居竹寺门外有溪流石桥汪履道过余必终日既去送至桥西履道诵笑别庐山远何烦过虎溪之句作十诗以见寄因和之·其二
作者：释德洪
朝代：宋

方经脱手春，又复送馀热。悬知到故山，定与秋风别。
余所居竹寺门外有溪流石桥汪履道过余必终日既去送至桥西履道诵笑别庐山远何烦过虎溪之句作十诗以见寄因和之·其二
作者：释德洪
朝代：宋

方经脱手春，又復送余热。
悬知到故山，定与秋风别。
余所居竹寺门外有溪流石桥汪履道过余必终日既去送至桥西履道诵笑别庐山远何烦过虎溪之句作十诗以见寄因和之·其五
作者：释德洪
朝代：宋
体裁：五言绝句

夫子固真亮，刚劲如何远。玉骨定含秋，出语便清婉。
余所居竹寺门外有溪流石桥汪履道过余必终日既去送至桥西履道诵笑别庐山远何烦过虎溪之句作十诗以见寄因和之·其八
作者：释德洪
朝代：宋
体裁：五言绝句

门前短石桥，日日送君过。归来院落间，还作北窗卧。
余所居竹寺门外有溪流石桥汪履道过余必终日既去送至桥西履道诵笑别庐山远何烦过虎溪之句作十诗以见寄因和之·其六
作者：释德洪
朝代：宋
体裁：五言绝句

西斋君去后，别绪乱于莎。乃知长笑语，始奈客愁何。
余所居竹寺门外有溪流石桥汪履道过余必终日既去送至桥西履道诵笑别庐山远何烦过虎溪之句作十诗以见寄因和之·其十
作者：释德洪
朝代：宋

与君游戏处，个中无悟迷。冰华来脉正，不独是曹溪。
余所居竹寺门外有溪流石桥汪履道过余必终日既去送至桥西履道诵笑别庐山远何烦过虎溪之句作十诗以见寄因和之·其四
作者：释德洪
朝代：宋
体裁：五言绝句

吾庐亦何有，草屋八九间。床头挂湿水，枕上见他山。
余所居连超然自见轩日多啜茶其上二首
作者：释德洪
朝代：宋

三生事办吾知要，一室香凝独掩门。睡足便惊清昼夜，火红消尽白灰存。巷无俗驾蚁纷绕，邻有高人玉粹温。隐比价膺犹可愧，会茶时复到幽轩。功名今古一鸡肋，美味那知是祸根。扫迹世途龟曳尾，僻居烟雾豹埋文。如期见访穿窗月，不告而行出岫云。火浴未为无伴助，塔吾遗骨尚烦君。
余所居连超然自见轩日多啜茶其上二首·其一
作者：释德洪
朝代：宋

三生事办吾知要，一室香凝独掩门。
睡足便惊清昼夜，火红消尽白灰存。
巷无俗驾螘纷绕，邻有高人玉粹温。
隐比价膺犹可媿，会茶时復到幽轩。
余所居连超然自见轩日多啜茶其上二首·其二
作者：释德洪
朝代：宋

功名今古一鸡肋，美味那知是祸根。
扫迹世途龟曳尾，僻居烟雾豹埋文。
如期见访穿窗月，不吿而行出岫云。
火浴未为无伴助，塔吾遗骨尚烦君。
余所居连超然自见轩日多啜茶其上二首余所居连超然自见轩日多啜茶其上二首·其二
作者：释德洪
朝代：宋
体裁：七言律诗

功名今古一鸡肋，美味那知是祸根。扫迹世途龟曳尾，僻居烟雾豹埋文。如期见访穿窗月，不告而行出岫云。火浴未为无伴助，塔吾遗骨尚烦君。
余方登列岫爱西山思欲一游时皋上人来觅诗作此
作者：释德洪
朝代：宋

西山层翠长倚天，我来正及社燕前。城中高阁时纵倚，妙语已复凌芳鲜。方将结伴未有侣，而子乃敢犯众先。会当披云乱峰顶，却下濯足寒涧边。遥知笑语山答响，诗句时作何必编。就岩折桂亦细事，海棠烂熳烧晴川。归来仰屋念清境，夜未央兮犹不眠。此诗未到已如见，戏为图画人间传。
余方登列岫爱西山思欲一游时皋上人来觅诗作此
作者：释德洪
朝代：宋

西山层翠长倚天，我来正及社燕前。
城中高阁时纵倚，妙语已復凌芳鲜。
方将结伴未有侣，而子乃敢犯众先。
会当披云乱峰顶，却下濯足寒涧边。
遥知笑语山答响，诗句时作何必编。
就岩折桂亦细事，海棠烂熳烧晴川。
归来仰屋念清境，夜未央兮犹不眠。
此诗未到已如见，戏为图画人间传。
余日渡海即号甘露灭所至问者尤多时作偈答益不解乃吿之曰湼槃经云甘露之性食之令人不死若合异物亦能不死维摩经亦曰得甘露灭觉道成又为之偈
作者：释德洪
朝代：宋

万象独露身，三世一切说。
解闻寂静音，方见甘露灭。
从来几生死，何处今堆迭。
不受梦幻纒，红垆存片雪。
余日渡海即号甘露灭所至问者尤多时作偈答益不解乃告之曰涅槃经云甘露之性食之令人不死若合异物亦能不死维摩经亦曰得甘露灭觉道成又为之偈
作者：释德洪
朝代：宋

万象独露身，三世一切说。解闻寂静音，方见甘露灭。从来几生死，何处今堆叠。不受梦幻缠，红垆存片雪。
余昔居百丈元夕有诗后十年是夕过京师期子因不至
作者：释德洪
朝代：宋

北游烂熳看并川，重到皇州及上元。灯火风光记前事，管弦音节试新翻。期人不至情如海，穿市归来月满轩。忽忆寒岩曾独宿，雪窗残夜一声猿。
余昔居百丈元夕有诗后十年是夕过京师期子因不至
作者：释德洪
朝代：宋

北游烂熳看幷川，重到皇州及上元。
灯火风光记前事，管絃音节试新翻。
期人不至情如海，穿市归来月满轩。
忽忆寒岩曾独宿，雪窗残夜一声猿。
余游侯伯寿思儒之间久矣而未识季长昨日见之夜归作此寄之
作者：释德洪
朝代：宋

公家兄弟俱秀杰，人言不减河东薛。凤皇鸑鷟虽见之，闻有鹓雏更超绝。周郎坐中见新作，天葩奇芬众口愕。君看气焰遮缙绅，想见精神映台阁。我穷岁晚犹奔走，小邑那知有邂后。堂堂合置明光宫，簿书堆中不宜有。功名偶然耳是寄，故应随流坎而止。且置袖中批诰手，下帘弦歌聊尔耳。此诗摹写见标格，晴湖无风照春色。沧海遗珠果见之，邵阳他日如彭泽。
余游侯伯寿思儒之间久矣而未识季长昨日见之夜归作此寄之
作者：释德洪
朝代：宋

公家兄弟俱秀杰，人言不减河东薛。
凤皇鸑鷟虽见之，闻有鹓雏更超绝。
周郎坐中见新作，天葩奇芬众口愕。
君看气焰遮缙绅，想见精神映台阁。
我穷岁晚犹奔走，小邑那知有邂后。
堂堂合置明光宫，簿书堆中不宜有。
功名偶然耳是寄，故应随流坎而止。
且置袖中批诰手，下帘絃歌聊尔耳。
此诗摹写见标格，晴湖无风照春色。
沧海遗珠果见之，邵阳他日如彭泽。
余游钟山宿石佛峰下因上人自归宗来赠之六首·其一
作者：释德洪
朝代：宋

曾共故山寒食，忽惊庐岳重阳。想见洞庭橘柚，累垂又出青黄。
余游钟山宿石佛峰下因上人自归宗来赠之六首·其一
作者：释德洪
朝代：宋

曾共故山寒食，忽惊庐岳重阳。
想见洞庭橘柚，纍垂又出青黄。
余游钟山宿石佛峰下因上人自归宗来赠之六首·其三
作者：释德洪
朝代：宋
体裁：六言诗

君住青鸾溪上，我留石佛峰前。捉手粲然一笑，秋容□更撑天。
余游钟山宿石佛峰下因上人自归宗来赠之六首·其二
作者：释德洪
朝代：宋
体裁：六言诗

世议嗟嗟迫隘，白头相视如新。只有渊明似我，逢人故面成亲。
余游钟山宿石佛峰下因上人自归宗来赠之六首·其五
作者：释德洪
朝代：宋

已是浮云身世，更余一钵生涯。
是处青山可老，何妨乘兴为家。
余游钟山宿石佛峰下因上人自归宗来赠之六首·其五
作者：释德洪
朝代：宋

已是浮云身世，更馀一钵生涯。是处青山可老，何妨乘兴为家。
余游钟山宿石佛峰下因上人自归宗来赠之六首·其六
作者：释德洪
朝代：宋

西风夜吹客梦，霜清更入钟山。
且作跳鱼縦壑，会看倦鸟知还。
余游钟山宿石佛峰下因上人自归宗来赠之六首·其六
作者：释德洪
朝代：宋

西风夜吹客梦，霜清更入钟山。且作跳鱼纵壑，会看倦鸟知还。
余游钟山宿石佛峰下因上人自归宗来赠之六首·其四
作者：释德洪
朝代：宋
体裁：六言诗

却度来时危径，断崖落照孤烟。分手更无可奈，相看只有凄然。
余病脾气李宜中教余服仙茅乃从彦周乞之彦周袒肩荷临济呵余钝根败阙病辄服药是以生死为二耶得药作此谢之
作者：释德洪
朝代：宋

嗟余早衰人，多病良业疾。
脾劳禁晚餐，腿重怯下湿。
尔来又增添，冷气攻胁脊。
愁坐如蹲猨，呻吟喧四壁。
闻世有仙茅，温中等金石。
恐能祛吾疾，侥倖延余息。
我家小郎君，道眼窥罅隙。
恐余偷心在，指数烦口击。
负负无可言，颓然惭道力。
检蜜念慧远，诵呪忆罗什。
两翁例一笑，颠倒不足惜。
世尊病须乳，侍者遣行乞。
达磨五遭毒，知毒乃敢食。
佛祖岂贪生，避就唯恐失。
二者如不坐，吾罪亦可释。
想见读此诗，笑中和易色。
余病脾气李宜中教余服仙茅乃从彦周乞之彦周袒肩荷临济呵余钝根败阙病辄服药是以生死为二耶得药作此谢之
作者：释德洪
朝代：宋

嗟余早衰人，多病良业疾。脾劳禁晚餐，腿重怯下湿。尔来又增添，冷气攻胁脊。愁坐如蹲猿，呻吟喧四壁。闻世有仙茅，温中等金石。恐能祛吾疾，侥倖延馀息。我家小郎君，道眼窥罅隙。恐余偷心在，指数烦口击。负负无可言，颓然惭道力。检蜜念慧远，诵咒忆罗什。两翁例一笑，颠倒不足惜。世尊病须乳，侍者遣行乞。达磨五遭毒，知毒乃敢食。佛祖岂贪生，避就唯恐失。二者如不坐，吾罪亦可释。想见读此诗，笑中和易色。
余自太原还匡山道中逢泽上人与至海昏山店有作
作者：释德洪
朝代：宋

凶衰不祥忧患变，卧念余生真自厌。
向时衣裓识天香，朅来唾痕余瘴面。
故人诃讥岂忍闻，新交推挤不容喘。
子独心翔异众人，追逐南来不辞远。
重逢难取梦中物，一懽且喜身俱健。
忽忆南荒海外时，敢料北山松下见。
莺唇清滑柳困顿，醉人春色初醇酽。
莫凉香雾满村落，轩包到榻眠山店。
我已归休万事足，但余老眼遮黄卷。
静时颀绍痛诫我，先须从此焚破砚。
念子怀亲渡大江，枝叶行復登淮甸。
分携一语有精神，行藏直使珪无玷。
余自太原还匡山道中逢泽上人与至海昏山店有作
作者：释德洪
朝代：宋

凶衰不祥忧患变，卧念余生真自厌。向时衣裓识天香，朅来唾痕馀瘴面。故人诃讥岂忍闻，新交推挤不容喘。子独心翔异众人，追逐南来不辞远。重逢难取梦中物，一欢且喜身俱健。忽忆南荒海外时，敢料北山松下见。莺唇清滑柳困顿，醉人春色初醇酽。莫凉香雾满村落，轩包到榻眠山店。我已归休万事足，但馀老眼遮黄卷。静时颀绍痛诫我，先须从此焚破砚。念子怀亲渡大江，枝叶行复登淮甸。分携一语有精神，行藏直使圭无玷。
余至清修别希一禅师津发如老媪扶女外车其义风可以起颓俗将发作此
作者：释德洪
朝代：宋
体裁：七言律诗

惊风急雨中秋后，回首长沙杳霭间。迎送初辞大藩府，逍遥来看小庐山。故人情义千钧重，行客生涯一叶闲。明日旅亭劳昼梦，孤峰标格不容攀。
余过山谷时方睡觉且以所梦告余命赋诗因拟长吉作春梦谣
作者：释德洪
朝代：宋
体裁：古风

芭蕉莫寒心欲折，密烛华光清夜白。春风吹梦正扶摇，□高堕落银蟾穴。青鸾睡稳云委地，桂叶初齐香不□。千门万户金碧开，时时忽见如花妾。心清别殿闻□□，觉来殷枕哀怨声。月廊花影无人问，金鸭香消风□□。
余还自海外至崇仁见思禹以四诗先焉既别又有太原之行已而幸归石门复次前韵寄之以致山中之信云
作者：释德洪
朝代：宋

北去忧如会渑口，危甚相如跪瓦缶。南归喜胜脱鸿门，那恤范增撞玉斗。筠溪野寺邻新丰，亦与丛林鱼鼓同。悬知他日君念我，定作少陵寻赞公。脱梏宁知缚禅律，但欲闭门长不出。死祸平生九蹈之，痛恨防身苦无术。此言了如意在弦，此心烱如月临泉。山中乐可骄稚世，一榻暑风清昼眠。平生心怀济时术，百未一施空叹息。庭閒昼永僧至门，心回酒醒月窥隙。东方先生语开闭，投骨心知致群吠。千金珠在九重渊，傥能得之必龙睡。飘零乳儿失慈母，来归家山在阿堵。瘴痾烝洗百念空，但有诗情磨未去。虚名实祸车覆辙，道乡端与人间别。膝穿木榻五十年，君看此翁亦雄杰。
余还自海外至崇仁见思禹以四诗先焉既别又有太原之行已而幸归石门复次前韵寄之以致山中之信云·其三
作者：释德洪
朝代：宋

平生心怀济时术，百未一施空叹息。庭閒昼永僧至门，心回酒醒月窥隙。东方先生语开闭，投骨心知致群吠。千金珠在九重渊，傥能得之必龙睡。
余还自海外至崇仁见思禹以四诗先焉既别又有太原之行已而幸归石门复次前韵寄之以致山中之信云·其二
作者：释德洪
朝代：宋

脱梏宁知缚禅律，但欲闭门长不出。死祸平生九蹈之，痛恨防身苦无术。此言了如意在弦，此心烱如月临泉。山中乐可骄稚世，一榻暑风清昼眠。
余还自海外至崇仁见思禹以四诗先焉既别又有太原之行已而幸归石门復次前韵寄之以致山中之信云·其一
作者：释德洪
朝代：宋
体裁：古风

北去忧如会渑口，危甚相如跪瓦缶。南归喜胜脱鸿门，那恤范增撞玉斗。筠溪野寺邻新丰，亦与丛林鱼鼓同。悬知他日君念我，定作少陵寻赞公。
余还自海外至崇仁见思禹以四诗先焉既别又有太原之行已而幸归石门復次前韵寄之以致山中之信云·其三
作者：释德洪
朝代：宋

平生心怀济时术，百未一施空叹息。
庭閒昼永僧至门，心回酒醒月窥隙。
东方先生语开闭，投骨心知致羣吠。
千金珠在九重渊，傥能得之必龙睡。
余还自海外至崇仁见思禹以四诗先焉既别又有太原之行已而幸归石门復次前韵寄之以致山中之信云·其二
作者：释德洪
朝代：宋

脱梏宁知缚禅律，但欲闭门长不出。
死祸平生九蹈之，痛恨防身苦无术。
此言了如意在絃，此心烱如月临泉。
山中乐可骄稚世，一榻暑风清昼眠。
余还自海外至崇仁见思禹以四诗先焉既别又有太原之行已而幸归石门復次前韵寄之以致山中之信云·其四
作者：释德洪
朝代：宋
体裁：古风

飘零乳儿失慈母，来归家山在阿堵。瘴痾烝洗百念空，但有诗情磨未去。虚名实祸车覆辙，道乡端与人间别。膝穿木榻五十年，君看此翁亦雄杰。
佛印玙禅师赞
作者：释德洪
朝代：宋
体裁：赞

临济正宗，有杨歧会。化四十年，丛林精彩。唯端精神，辩博无碍。克肖其家，沩仰犹在。后出舒勤，骨面气槩。始自太平，遂游智海。如法中龙，游戏三昧。玙也其后，斫额前辈。要识当年栗棘蓬，白藕火中香不改。
佛鉴兴修天宁而大檀越辐凑六月初吉有双莲开殿庭之西池作此
作者：释德洪
朝代：宋

露井银床照碧苔，地灵献瑞亦奇哉。将成万寿千楹搆，故遣双莲一夜开。
佛鑑兴修天宁而大檀越辐凑六月初吉有双莲开殿庭之西池作此
作者：释德洪
朝代：宋

露井银床照碧苔，地灵献瑞亦奇哉。
将成万寿千楹构，故遣双莲一夜开。
你能禅三乡俊宿山
作者：释德洪
朝代：宋

湘西春色无人要，万顷镜空飞白鸟。小阁披衣眼力衰，一声款乃酬清晓。芒鞋闲穿聚落来，此岸绿阴行不了。南台老未忘乡井，抵掌清谈辄高笑。烹茶煮笋未当勤，放意赋诗语奇峭。此生何处不戏剧，万事随缘真道妙。何当借子西斋宿，共看湘月千峰表。
信上人自东林来请海印禅师过余湘上以赠之
作者：释德洪
朝代：宋

五湖东归风转柂，柔橹声中飞鸟过。开蓬不信是庐山，忽惊落瀑从空堕。道人个中三十秋，那知今始载归舟。白藕池边月初吐，应对邻房说旧游。
信上人自东林来请海印禅师过余湘上以赠之
作者：释德洪
朝代：宋

五湖东归风转柂，柔橹声中飞鸟过。
开蓬不信是庐山，忽惊落瀑从空堕。
道人箇中三十秋，那知今始载归舟。
白藕池边月初吐，应对邻房说旧游。
信师相别
作者：释德洪
朝代：宋
体裁：古风

子昔送我日，出岫云无心。今我舍子行，穷猿瞑投林。勿歌行路难，勿效儿女泣。处处得逢渠，千江共一月。
偈
作者：释德洪
朝代：宋

以字不成八不是，法身睡着无遮闭。
衲僧对面不知名，百众人前呼不起。
偈
作者：释德洪
朝代：宋

以字不成八不是，法身睡著无遮闭。衲僧对面不知名，百众人前呼不起。
偈
作者：释德洪
朝代：宋
体裁：偈颂

庐山殿阁如生成，食堂处处禅床折。我此三门如冷灰，尽日长廊卷风叶。
偈三首·其一
作者：释德洪
朝代：宋
体裁：偈颂

出定只消弹指，佛法岂用工夫。我今要用便用，不管罔明文殊。
偈三首·其三
作者：释德洪
朝代：宋
体裁：偈颂

不知即问，不见即讨。圆满现前，何须更道。维坚密身，生死病老。面前塔子，不可推倒。
偈三首·其二
作者：释德洪
朝代：宋

灵云一见不再见，红白枝枝不着花。叵耐钓鱼船上客，却来平地摝鱼虾。
偈三首·其二
作者：释德洪
朝代：宋

灵云一见不再见，红白枝枝不着花。
尀耐钓鱼船上客，却来平地摝鱼虾。
偈二首
作者：释德洪
朝代：宋

难藏为香衅，易满坐褊小。开口所有竭，馋奴法当笑。前朝诏住栖贤寺，雪夜逃居岩石间。想见煮茶延客处，直缘生死不相关。
偈二首·其一
作者：释德洪
朝代：宋
体裁：偈颂

难藏为香衅，易满坐褊小。开口所有竭，馋奴法当笑。
偈二首·其二
作者：释德洪
朝代：宋
体裁：偈颂

前朝诏住栖贤寺，雪夜逃居岩石间。想见煮茶延客处，直缘生死不相关。
偈四首·其一
作者：释德洪
朝代：宋

举手炷香，而供养佛。
其心自知，应念获福。
举手操刀，恣行杀戮。
其心自知，死入地狱。
或杀或供，一手之功。
云何业报，罪福不同。
皆自横计，有如是事。
是故从来，枉沈生死。
雷长芭蕉，銕转磁石。
俱无作者，而有是力。
心不取境，境亦自寂。
故如来藏，不许有识。
偈四首·其一
作者：释德洪
朝代：宋

举手炷香，而供养佛。其心自知，应念获福。举手操刀，恣行杀戮。其心自知，死入地狱。或杀或供，一手之功。云何业报，罪福不同。皆自横计，有如是事。是故从来，枉沈生死。雷长芭蕉，铁转磁石。俱无作者，而有是力。心不取境，境亦自寂。故如来藏，不许有识。
偈四首·其三
作者：释德洪
朝代：宋
体裁：偈颂

凉温远近转增疑，不答当渠痛处锥。当逐小儿争未已，仲尼何独古难知。
偈四首·其二
作者：释德洪
朝代：宋
体裁：偈颂

天下心知不可藏，纷纷嗅迹但寻香。端能百尺竿头步，始见林梢挂角羊。
偈四首·其四
作者：释德洪
朝代：宋

马祖有伴则来，彭公死时即道。
睡裏蝨子咬人，信手摸得革蚤。
偈四首·其四
作者：释德洪
朝代：宋

马祖有伴则来，彭公死时即道。睡里虱子咬人，信手摸得革蚤。
偶书
作者：释德洪
朝代：宋
体裁：六言诗

屋破不至露寝，食乏不至餐毡。此身投老未死，万事一切随缘。
偶书寂音堂壁三首
作者：释德洪
朝代：宋

巾瓶挂壁亦翛然，无所营为地自偏。句法不能医老病，梦游时解到林泉。扶持瘦玉筇随步，堆叠荒云衲半肩。小住閒庭数归鸟，从教人作画图传。寂音閒杀益风流，寒涕垂膺懒更收。得失是非都放却，死生穷达信缘休。湘中戏剧三千首，海上归来十二秋。斋罢展单吾自课，暮年眠食更何求。霜须瘴面老垂垂，瘦搭诗肩古佛依。灭迹尚嫌身是累，此生永与世相违。残经倦读闲凭几，幽鸟独闻常掩扉。寝处法华安乐行，荡除五十二年非。
偶书寂音堂壁三首·其一
作者：释德洪
朝代：宋

巾瓶挂壁亦翛然，无所营为地自偏。句法不能医老病，梦游时解到林泉。扶持瘦玉筇随步，堆叠荒云衲半肩。小住閒庭数归鸟，从教人作画图传。
偶书寂音堂壁三首·其一
作者：释德洪
朝代：宋

巾瓶挂壁亦翛然，无所营为地自偏。
句法不能医老病，梦游时解到林泉。
扶持瘦玉筇随步，堆迭荒云衲半肩。
小住閒庭数归鸟，从教人作画图传。
偶书寂音堂壁三首·其三
作者：释德洪
朝代：宋
体裁：七言律诗

霜须瘴面老垂垂，瘦搭诗肩古佛依。灭迹尚嫌身是累，此生永与世相违。残经倦读闲凭几，幽鸟独闻常掩扉。寝处法华安乐行，荡除五十二年非。
偶书寂音堂壁三首·其二
作者：释德洪
朝代：宋
体裁：七言律诗

寂音閒杀益风流，寒涕垂膺懒更收。得失是非都放却，死生穷达信缘休。湘中戏剧三千首，海上归来十二秋。斋罢展单吾自课，暮年眠食更何求。
偶读和靖集戏书小诗卷尾云长爱东坡眼不枯解将西子比西湖先生诗妙真如画为作春寒出浴图廓然见诗大怒前诗规我又和二首
作者：释德洪
朝代：宋

居士多情工比类，先生诗妙解传真。只知信口从头咏，那料高人作意瞋。云堕鬓垂初破睡，山低眉促欲娇春。何须梦境生分别，笑我忘怀叹爱频。轻狂举世谁非伪，迟钝知余却甚真。未把僻怀投俗好，且将狂语博君瞋。已嗟心折垂垂老，忍看花飞片片春。满眼闲愁图不得，江南无奈到心频。
偶读和靖集戏书小诗卷尾云长爱东坡眼不枯解将西子比西湖先生诗妙真如画为作春寒出浴图廓然见诗大怒前诗规我又和二首·其一
作者：释德洪
朝代：宋

居士多情工比类，先生诗妙解传真。
只知信口从头咏，那料高人作意瞋。
云堕鬂垂初破睡，山低眉促欲娇春。
何须梦境生分别，笑我忘怀叹爱频。
偶读和靖集戏书小诗卷尾云长爱东坡眼不枯解将西子比西湖先生诗妙真如画为作春寒出浴图廓然见诗大怒前诗规我又和二首·其一
作者：释德洪
朝代：宋

居士多情工比类，先生诗妙解传真。只知信口从头咏，那料高人作意瞋。云堕鬓垂初破睡，山低眉促欲娇春。何须梦境生分别，笑我忘怀叹爱频。
偶读和靖集戏书小诗卷尾云长爱东坡眼不枯解将西子比西湖先生诗妙真如画为作春寒出浴图廓然见诗大怒前诗规我又和二首·其二
作者：释德洪
朝代：宋

轻狂举世谁非伪，迟钝知余却甚真。未把僻怀投俗好，且将狂语博君瞋。已嗟心折垂垂老，忍看花飞片片春。满眼闲愁图不得，江南无奈到心频。
偶读和靖集戏书小诗卷尾云长爱东坡眼不枯解将西子比西湖先生诗妙真如画为作春寒出浴图廓然见诗大怒前诗规我又和二首·其二
作者：释德洪
朝代：宋

轻狂举世谁非僞，迟钝知余却甚真。
未把僻怀投俗好，且将狂语博君瞋。
已嗟心折垂垂老，忍看花飞片片春。
满眼闲愁图不得，江南无奈到心频。
僧从事文字禅三首
作者：释德洪
朝代：宋

中郎书异为忠孝，右辖诗清付水云。林下一灯长到晓，此生真复是知闻。一麟众角失精彩，尺璧千崖发耿光。借面北人无四目，独馀方寸是慈祥。三多授子文章法，坏衲酬吾老大心。帘捲暮凉烟翠重，一声云斧觉山深。
僧从事文字禅三首·其一
作者：释德洪
朝代：宋

中郎书异为忠孝，右辖诗清付水云。林下一灯长到晓，此生真复是知闻。
僧从事文字禅三首·其一
作者：释德洪
朝代：宋

中郎书异为忠孝，右辖诗清付水云。
林下一灯长到晓，此生真復是知闻。
僧从事文字禅三首·其三
作者：释德洪
朝代：宋
体裁：七言绝句

三多授子文章法，坏衲酬吾老大心。帘捲暮凉烟翠重，一声云斧觉山深。
僧从事文字禅三首·其二
作者：释德洪
朝代：宋

一麟众角失精彩，尺璧千崖发耿光。
借面北人无四目，独余方寸是慈祥。
僧从事文字禅三首·其二
作者：释德洪
朝代：宋

一麟众角失精彩，尺璧千崖发耿光。借面北人无四目，独馀方寸是慈祥。
僧求晓披晚清二轩诗二首·其一
作者：释德洪
朝代：宋
体裁：五言律诗

披衣汲南涧，落叶在庭除。独立无人见，幽行偏自如。嫩寒冰齿颊，精色到衣裾。却倚蒲轮坐，横看贝叶书。
僧求晓披晚清二轩诗二首·其二
作者：释德洪
朝代：宋

旋螺堆空青，重叠不容数。夕阳穿贯之，浓薄自呈露。数点没烟鸿，一声伐云斧。殷床钟未消，流萤自开户。
僧求晓披晚清二轩诗二首·其二
作者：释德洪
朝代：宋

旋螺堆空青，重迭不容数。
夕阳穿贯之，浓薄自呈露。
数点没烟鸿，一声伐云斧。
殷床钟未消，流萤自开户。
僧求潜庵赞
作者：释德洪
朝代：宋
体裁：五言律诗

德腊俱难及，一庵江寺隈。敢称少室后，亲见老南来。鬓雪残零尽，心花烂熳开。若言只这是，九尾似黄能。
僧请释金刚经卒轴
作者：释德洪
朝代：宋

杵形中实两头虚，法喻初中后善俱。
九类众生同寂静，四重我相顿消除。
人天但仰悬河辩，蚊蚋难藏烈焰殊。
悟了更须防老汉，紫罗帐裏撒真珠。
僧请释金刚经卒轴
作者：释德洪
朝代：宋

杵形中实两头虚，法喻初中后善俱。九类众生同寂静，四重我相顿消除。人天但仰悬河辩，蚊蚋难藏烈焰殊。悟了更须防老汉，紫罗帐里撒真珠。
僧问乌喙义
作者：释德洪
朝代：宋

知之百事不改旧，欲理情缘一笑哗。画水成纹觅生灭，盘珠无影计横斜。人言乌喙岂堪食，我见饭囊今是沙。举措施为头踞地，逸群方解世吾家。
僧问乌喙义
作者：释德洪
朝代：宋

知之百事不改旧，欲理情缘一笑譁。
画水成纹觅生灭，盘珠无影计横斜。
人言乌喙岂堪食，我见饭囊今是沙。
举措施为头踞地，逸羣方解世吾家。
儞能禅三乡俊宿山
作者：释德洪
朝代：宋

湘西春色无人要，万顷镜空飞白鸟。
小阁披衣眼力衰，一声款乃酬清晓。
芒鞵闲穿聚落来，此岸绿阴行不了。
南台老未忘乡井，抵掌清谈辄高笑。
烹茶煮笋未当勤，放意赋诗语奇峭。
此生何处不戏剧，万事随缘真道妙。
何当借子西斋宿，共看湘月千峰表。
元佑五年秋尝宿独木为诗以自遣今復过此追旧感叹用韵示超然二首·其一
作者：释德洪
朝代：宋

独木江头缆客船，暮江秋色两依然。
落霞片段红綳水，危岫参差碧挂天。
名利到头成底事，田园归得是何年。
峥嵘壮志消磨尽，满目西风只自怜。
元佑五年秋尝宿独木为诗以自遣今復过此追旧感叹用韵示超然二首·其二
作者：释德洪
朝代：宋

踪迹漂流不繫船，旧游曾到意茫然。
玉笙哀怨初凉夜，秋月婵娟落木天。
往事已嗟如昨梦，壮怀无復似当年。
鑪峰当眼空相向，因念区区想见怜。
元夕读书罢假寐
作者：释德洪
朝代：宋
体裁：七言律诗

灯下文章已倦看，欲凭诗苦洗辛酸。世途忽起风波易，富贵不忘贫贱难。桃坞路迷安石冢，桐川水落子陵滩。卧闻屐响东廊静，催粥华鲸吼夜残。
元正一日示阿慈
作者：释德洪
朝代：宋
体裁：七言律诗

季真少俨三十岁，俨入新年五十三。疑我满怀揣佛法，解腰抖擞破裙衫。大瞻终老同香火，小朗平生共石岩。深炷垆香待清旦，偶闻残雪落高杉。
元祐五年秋尝宿独木为诗以自遣今复过此追旧感叹用韵示超然二首
作者：释德洪
朝代：宋

独木江头缆客船，暮江秋色两依然。落霞片段红绷水，危岫参差碧挂天。名利到头成底事，田园归得是何年。峥嵘壮志消磨尽，满目西风只自怜。踪迹漂流不系船，旧游曾到意茫然。玉笙哀怨初凉夜，秋月婵娟落木天。往事已嗟如昨梦，壮怀无复似当年。炉峰当眼空相向，因念区区想见怜。
元祐五年秋尝宿独木为诗以自遣今复过此追旧感叹用韵示超然二首·其一
作者：释德洪
朝代：宋

独木江头缆客船，暮江秋色两依然。落霞片段红绷水，危岫参差碧挂天。名利到头成底事，田园归得是何年。峥嵘壮志消磨尽，满目西风只自怜。
元祐五年秋尝宿独木为诗以自遣今复过此追旧感叹用韵示超然二首·其二
作者：释德洪
朝代：宋

踪迹漂流不系船，旧游曾到意茫然。玉笙哀怨初凉夜，秋月婵娟落木天。往事已嗟如昨梦，壮怀无复似当年。炉峰当眼空相向，因念区区想见怜。
光上人送墨梅来求诗还乡
作者：释德洪
朝代：宋
体裁：七言律诗

南岳有云留不住，东归结伴过湘湄。解将疏影横斜句，不换垂珠的皪诗。癯甚鸢肩寒入画，清哉鹤骨老难医。定知入岭风烟暮，正及追胥馈岁时。
入九峰道中
作者：释德洪
朝代：宋
体裁：七言绝句

插身在俗热恼处，留眼看山寒翠中。修径扫除知有寺，忽惊窗户湿青红。
八月二十三日蔡元中生辰
作者：释德洪
朝代：宋

才过中秋今几日，夜来海月上三更。梦魂传得天书至，窗户俱明厩马惊。骨相终当为国器，儿声初已识人英。明年庆节山中友，金屋怜君夜直清。
八月二十三日蔡元中生辰
作者：释德洪
朝代：宋

纔过中秋今几日，夜来海月上三更。
梦魂传得天书至，窗户俱明廐马惊。
骨相终当为国器，儿声初已识人英。
明年庆节山中友，金屋怜君夜直清。
八月十六入南昌右狱作对治偈
作者：释德洪
朝代：宋

那落迦中，论刼受苦。
焚铁其地，汁铜其柱。
鱼鲙而脔，爪分而锯。
于一日夕，有万痛楚。
我避世纷，重闭其户。
而此知识，勃然而怒。
吏收付官，于此土住。
自寻其罪，焦芽石女。
然非天人，所能见与。
自业成熟，现行会遇。
受尽还无，无可措虑。
我作是观，上契佛祖。
八月十六入南昌右狱作对治偈
作者：释德洪
朝代：宋

那落迦中，论劫受苦。焚铁其地，汁铜其柱。鱼鲙而脔，爪分而锯。于一日夕，有万痛楚。我避世纷，重闭其户。而此知识，勃然而怒。吏收付官，于此土住。自寻其罪，焦芽石女。然非天人，所能见与。自业成熟，现行会遇。受尽还无，无可措虑。我作是观，上契佛祖。
公亮超然见和因寄復答之
作者：释德洪
朝代：宋
体裁：七言律诗

高人秀句入幽微，濯出秦川锦一机。剪制未为春步幛，暗投先作夜行衣。语尊九鼎真难荷，意的千钧善发机。早晚杖藜松下见，应疑刘远谷中归。
六世祖师画像赞·三祖
作者：释德洪
朝代：宋

六道暗昏，不碍明洁。毫釐弗差，證甘露灭。但赤头颅，特讳名氏。离见超情，欲尽世累。潜溪海山，麻衣风帽。翩然往来，被褐怀宝。精一其诚，声名俱舍。后世丘坟，犹无知者。
六世祖师画像赞·三祖
作者：释德洪
朝代：宋

六道暗昏，不碍明洁。
毫釐弗差，证甘露灭。
但赤头颅，特讳名氏。
离见超情，欲尽世累。
潜溪海山，麻衣风帽。
翩然往来，被褐怀宝。
精一其诚，声名俱舍。
后世丘坟，犹无知者。
六世祖师画像赞·二祖
作者：释德洪
朝代：宋
体裁：赞

顶峰朝露，神光夜生。堪任单传，荷担上乘。自寻其心，不见归宿。如视环轮，求其断续。用狱除间，履瘦知肥。淫坊酒肆，尽其尘机。雪中斫臂，愿续佛寿。儿孙闻之，竖毛呵手。
六世祖师画像赞·五祖
作者：释德洪
朝代：宋

观前后身，两镜一面。
左右对之，三者顿现。
今非昔是，增金以黄。
昔非今是，谤沉无香。
已绝死生，岂纒老少。
全机现前，常明而妙。
夜江佐舟，吾今渡汝。
句中之眼，如水有乳。
六世祖师画像赞·五祖
作者：释德洪
朝代：宋

观前后身，两镜一面。左右对之，三者顿现。今非昔是，增金以黄。昔非今是，谤沉无香。已绝死生，岂缠老少。全机现前，常明而妙。夜江佐舟，吾今渡汝。句中之眼，如水有乳。
六世祖师画像赞·六祖
作者：释德洪
朝代：宋

是风幡动，眼自遮护。非风幡动，心则显露。是谓曹溪，显及要旨。欲證之者，勿留汝意。暂时敛念，妙寂了然。汝自受用，密非我边。负石舂粮，趁獐逐兔。镜中之空，欲寻无路。
六世祖师画像赞·六祖
作者：释德洪
朝代：宋

是风旛动，眼自遮护。
非风旛动，心则显露。
是谓曹溪，显及要旨。
欲证之者，勿留汝意。
暂时敛念，妙寂了然。
汝自受用，密非我边。
负石舂粮，趁獐逐兔。
镜中之空，欲寻无路。
六世祖师画像赞·初祖
作者：释德洪
朝代：宋

妄想无性，證不灭受。前圣所知，转相授手。风烟花开，器界以形。霜露果熟，王子乃生。护持佛乘，指示心体。但遮其非，不言其是。婴儿索物，意正语偏。哆啝之中，语意俱捐。
六世祖师画像赞·初祖
作者：释德洪
朝代：宋

妄想无性，证不灭受。
前圣所知，转相授手。
风烟花开，器界以形。
霜露果熟，王子乃生。
护持佛乘，指示心体。
但遮其非，不言其是。
婴儿索物，意正语偏。
哆啝之中，语意俱捐。
六世祖师画像赞·四祖
作者：释德洪
朝代：宋

破头峰下，龙象杂沓。
衣付小儿，道传懒衲。
乃尔相违，求人为法。
天书至门，坚卧不答。
念诸众生，捕风捉影。
十地治之，犹未苏醒。
师发笑曰，何必眩瞑。
但勿强名，自然无病。
六世祖师画像赞·四祖
作者：释德洪
朝代：宋

破头峰下，龙象杂遝。衣付小儿，道传懒衲。乃尔相违，求人为法。天书至门，坚卧不答。念诸众生，捕风捉影。十地治之，犹未苏醒。师发笑曰，何必眩瞑。但勿强名，自然无病。
六月十五日夜大雨梦莹中
作者：释德洪
朝代：宋
体裁：古风

希夷先生海门住，久不见之想眉宇。梦中相见荔枝村，觉来一枕芭蕉雨。行藏顾影应自笑，世事吞声不容数。从欲若士为远游，莫作云中隐身去。
兴阑
作者：释德洪
朝代：宋
体裁：五言律诗

春晚忽凭槛，满眸佳景来。鸭头波荡漾，螺髻色崔嵬。苔嫩钱无数，花残锦作堆。一瓯双井酽，何必酒盈杯。
再会庄德祖大夫
作者：释德洪
朝代：宋

平昔才名似孟宗，暮年一钵并岩丛。
交朋半在青云上，意气都消白眼中。
庞老尚余灵照在，伯鸾应许孟光同。
君看张柬之为相，不害荆州秃鬓翁。
再会庄德祖大夫
作者：释德洪
朝代：宋

平昔才名似孟宗，暮年一钵并岩丛。交朋半在青云上，意气都消白眼中。庞老尚馀灵照在，伯鸾应许孟光同。君看张柬之为相，不害荆州秃鬓翁。
再和复答
作者：释德洪
朝代：宋

道乡是宅扶归路，法喜为妻笑鼓盆。蟭螟胆大敢巢蚊，游戏秋毫锋际立。卷藏法界眼中蹲，自然函盖合乾坤。醉里两篇开烂锦，雨前千丈挂弯霓。杨梅卢橘恰尝时，自笑此生真逆旅。人情何处不同巇，禅心且作絮沾泥。
再和復答
作者：释德洪
朝代：宋

道乡是宅扶归路，法喜为妻笑鼓盆。
蟭螟胆大敢巢蚊，游戏秋毫锋际立。
卷藏法界眼中蹲，自然函盖合干坤。
醉裏两篇开烂锦，雨前千丈挂弯霓。
杨梅卢橘恰尝时，自笑此生真逆旅。
人情何处不同巇，禅心且作絮沾泥。
再和答师复五首
作者：释德洪
朝代：宋

爱君道骨有仙风，人品浑如月在空。清论不穷霏锯屑，故应云梦吐胸中。牛渚笑中曾捉月，道山归去亦乘鸾。人间尚有馀缘在，又把尘编倒摺看。吾道如山欲撼摇，群儿毁誉漫前朝。冷看狂骂黄冠奕，却笑辛酸合爪萧。有味新诗名不得，正如仙爪为爬身。此时风味无人会，想见麻姑擗脯麟。八琼洞口桃花笑，失却尘寰半世忧。闻道客亭炊未熟，坐看冻蚁梦中游。
再和答师复五首·其三
作者：释德洪
朝代：宋

吾道如山欲撼摇，群儿毁誉漫前朝。冷看狂骂黄冠奕，却笑辛酸合爪萧。
再和答师复五首·其二
作者：释德洪
朝代：宋

牛渚笑中曾捉月，道山归去亦乘鸾。人间尚有馀缘在，又把尘编倒摺看。
再和答师復五首·其一
作者：释德洪
朝代：宋
体裁：七言绝句

爱君道骨有仙风，人品浑如月在空。清论不穷霏锯屑，故应云梦吐胸中。
再和答师復五首·其三
作者：释德洪
朝代：宋

吾道如山欲撼揺，羣儿毁誉漫前朝。
冷看狂骂黄冠奕，却笑辛酸合爪萧。
再和答师復五首·其二
作者：释德洪
朝代：宋

牛渚笑中曾捉月，道山归去亦乘鸾。
人间尚有余缘在，又把尘编倒摺看。
再和答师復五首·其五
作者：释德洪
朝代：宋
体裁：七言绝句

八琼洞口桃花笑，失却尘寰半世忧。闻道客亭炊未熟，坐看冻蚁梦中游。
再和答师復五首·其四
作者：释德洪
朝代：宋
体裁：七言绝句

有味新诗名不得，正如仙爪为爬身。此时风味无人会，想见麻姑擗脯麟。
再游三峡赠文上人
作者：释德洪
朝代：宋

肉身大士延平公，眉毛如雪声如钟。
东坡醉眼亦多耳，信口呼作僧中龙。
坐令玉色烟峦裏，晨钟暮鼓三千指。
而今滑冷撼不应，青灯白塔临寒水。
上人谈笑有精色，闻是延平坐中客。
紫霄峰下曾相逢，别来几何头已白。
地炉夜语寻前事，当日交游半生死。
与君等是三眠蚕，浮世百年那免此。
我寻旧游聊自娱，忽然见君懽有余。
一笑且从吾所适，后会重来知有无。
再游三峡赠文上人
作者：释德洪
朝代：宋

肉身大士延平公，眉毛如雪声如钟。东坡醉眼亦多耳，信口呼作僧中龙。坐令玉色烟峦里，晨钟暮鼓三千指。而今滑冷撼不应，青灯白塔临寒水。上人谈笑有精色，闻是延平坐中客。紫霄峰下曾相逢，别来几何头已白。地炉夜语寻前事，当日交游半生死。与君等是三眠蚕，浮世百年那免此。我寻旧游聊自娱，忽然见君欢有馀。一笑且从吾所适，后会重来知有无。
再游读旧题
作者：释德洪
朝代：宋
体裁：七言绝句

渡头路入白云隈，断岸柴门窈窕开。忽忆去年曾过此，拂尘闲看旧题来。
再送之
作者：释德洪
朝代：宋

出家放旷断爱缘，是心清净离盖缠。君看铁脊忠道者，妙如神鱼初脱渊。闲行觑地一笑喜，自言拾得南台禅。东胜身洲兜一喝，惊得山河磨蚁旋。
再送之
作者：释德洪
朝代：宋

出家放旷断爱缘，是心清浄离盖纒。
君看铁脊忠道者，妙如神鱼初脱渊。
闲行覻地一笑喜，自言拾得南台禅。
东胜身洲兜一喝，惊得山河磨蚁旋。
冬日显宁偶书二首
作者：释德洪
朝代：宋

山舟不肯留，白发日夜益。晓窥青铜光，乃觉朱颜失。故人半凋零，行吟百忧集。旧山天尽头，岁晏衰眼力。高枕此山泉，比兴复何日。百年暗相惊，奔忙如瞬息。乔松亦已尘，仙术无烦乞。礼法日荒芜，坦率日增益。唯馀枯藤枝，起坐不相失。山枕孤云归，林寒倦鸟集。爱此亦题诗，钝涩见才力。乃知衰老来，全殊少年日。劳生知几何，万事归叹息。鈯斧好濯磨，当就阿谁乞。
冬日显宁偶书二首·其一
作者：释德洪
朝代：宋

山舟不肯留，白发日夜益。晓窥青铜光，乃觉朱颜失。故人半凋零，行吟百忧集。旧山天尽头，岁晏衰眼力。高枕此山泉，比兴复何日。百年暗相惊，奔忙如瞬息。乔松亦已尘，仙术无烦乞。
冬日显宁偶书二首·其一
作者：释德洪
朝代：宋

山舟不肯留，白髪日夜益。
晓窥青铜光，乃觉朱颜失。
故人半凋零，行吟百忧集。
旧山天尽头，岁晏衰眼力。
高枕此山泉，比兴復何日。
百年暗相惊，奔忙如瞬息。
乔松亦已尘，仙术无烦乞。
冬日显宁偶书二首·其二
作者：释德洪
朝代：宋

礼法日荒芜，坦率日增益。
唯余枯藤枝，起坐不相失。
山枕孤云归，林寒倦鸟集。
爱此亦题诗，钝涩见才力。
乃知衰老来，全殊少年日。
劳生知几何，万事归嘆息。
鈯斧好濯磨，当就阿谁乞。
冬日显宁偶书二首·其二
作者：释德洪
朝代：宋

礼法日荒芜，坦率日增益。唯馀枯藤枝，起坐不相失。山枕孤云归，林寒倦鸟集。爱此亦题诗，钝涩见才力。乃知衰老来，全殊少年日。劳生知几何，万事归叹息。鈯斧好濯磨，当就阿谁乞。
冷然斋
作者：释德洪
朝代：宋
体裁：七言律诗

以身为舌毗尼藏，俨此空斋镜面清。蝉蜕尘埃轩盖集，蝶成魂梦篆烟轻。芦图世界分遗境，玉麈天花委落英。钵在道山归去好，摩挲风驭笑平生。
出山寄诠上人
作者：释德洪
朝代：宋

孤筇冐雨出山去，应与道人增笑声。
永愧萧萧碧岩下，衲衣清散自经行。
出山寄诠上人
作者：释德洪
朝代：宋

孤筇冒雨出山去，应与道人增笑声。永愧萧萧碧岩下，衲衣清散自经行。
出朱崖驿与子修
作者：释德洪
朝代：宋

投老南来雪满颠，羁囚不自忆生全。久为白骨今重肉，已卧黄泉复见天。报德定应追结草，效忠那肯愧餐毡。此诗清绝如冰雪，乞与江山洗瘴烟。
出朱崖驿与子修
作者：释德洪
朝代：宋

投老南来雪满颠，覊囚不自忆生全。
久为白骨今重肉，已卧黄泉復见天。
报德定应追结草，効忠那肯愧餐毡。
此诗清绝如冰雪，乞与江山洗瘴烟。
出檀衣赞二首
作者：释德洪
朝代：宋

古佛身上衣，佛佛相付授。慈母爱儿心，针针自成就。是故吾双峰，自少至白首。护惜如镜奁，一尘不敢受。何以出檀名，此时无别虑。如持油钵行，如蹑独木渡。永怀毗尼藏，一旦成万古。纷纷五群众，来观亦顶礼。平时放逸心，化作额间泚。将见衣匣前，泚流似江水。咨尔淮山神，守护当奉职。无使尘涴侵，无使云润湿。谛观不敢瞬，心折三叹息。此出檀衣，慈母授我。不敢手扑，矧敢覆卧。五十馀年，俨临清众。寒暑不易，尽形受用。师后当知，商那和老。于母腹中，披九枝草。
出檀衣赞二首·其一
作者：释德洪
朝代：宋

古佛身上衣，佛佛相付授。
慈母爱儿心，鍼鍼自成就。
是故吾双峰，自少至白首。
护惜如镜奁，一尘不敢受。
何以出檀名，此时无别虑。
如持油钵行，如蹑独木渡。
永怀毗尼藏，一旦成万古。
纷纷五羣众，来观亦顶礼。
平时放逸心，化作额间泚。
将见衣匣前，泚流似江水。
咨尔淮山神，守护当奉职。
无使尘涴侵，无使云润湿。
谛观不敢瞬，心折三叹息。
出檀衣赞二首·其一
作者：释德洪
朝代：宋

古佛身上衣，佛佛相付授。慈母爱儿心，针针自成就。是故吾双峰，自少至白首。护惜如镜奁，一尘不敢受。何以出檀名，此时无别虑。如持油钵行，如蹑独木渡。永怀毗尼藏，一旦成万古。纷纷五群众，来观亦顶礼。平时放逸心，化作额间泚。将见衣匣前，泚流似江水。咨尔淮山神，守护当奉职。无使尘涴侵，无使云润湿。谛观不敢瞬，心折三叹息。
出檀衣赞二首·其二
作者：释德洪
朝代：宋

此出檀衣，慈母授我。
不敢手扑，矧敢覆卧。
五十余年，俨临清众。
寒暑不易，尽形受用。
师后当知，商那和老。
于母腹中，披九枝草。
出檀衣赞二首·其二
作者：释德洪
朝代：宋

此出檀衣，慈母授我。不敢手扑，矧敢覆卧。五十馀年，俨临清众。寒暑不易，尽形受用。师后当知，商那和老。于母腹中，披九枝草。
出狱李生来谒出百丈汾阳二像为示因而摹之作此时即欲还谷山
作者：释德洪
朝代：宋

一钵寄城市，皤然须鬓长。风埃穷百丈，翰墨老汾阳。家在青松岸，门连白鸟行。知谁施舟尾，载我下沅湘。
出狱李生来谒出百丈汾阳二像为示因而摹之作此时即欲还谷山
作者：释德洪
朝代：宋

一钵寄城市，皤然鬚鬓长。
风埃穷百丈，翰墨老汾阳。
家在青松岸，门连白鸟行。
知谁施舟尾，载我下沅湘。
分韵得风字
作者：释德洪
朝代：宋

鸥寒争浴暮雨，舟闲放縦江风。
一幅花光平远，谁藏觉范诗中。
分韵得风字
作者：释德洪
朝代：宋

鸥寒争浴暮雨，舟闲放纵江风。一幅花光平远，谁藏觉范诗中。
刘彭年知县生辰
作者：释德洪
朝代：宋

清规懿德古难陪，秋尽民歌庆节来。
瑞应草余双叶在，优昙花适一枝开。
莺娇妙管传佳句，玉腻新粧献寿杯。
慈母千龄何所愿，早看贤子践三台。
刘彭年知县生辰
作者：释德洪
朝代：宋

清规懿德古难陪，秋尽民歌庆节来。瑞应草馀双叶在，优昙花适一枝开。莺娇妙管传佳句，玉腻新妆献寿杯。慈母千龄何所愿，早看贤子践三台。
初入制院
作者：释德洪
朝代：宋

无所住生心，佛语祖师意。何人赏此音，空弦闲妙指。清歌饯馀年，坚卧答万语。了知空花间，无地容生死。
初入制院
作者：释德洪
朝代：宋

无所住生心，佛语祖师意。
何人赏此音，空絃闲妙指。
清歌饯余年，坚卧答万语。
了知空花间，无地容生死。
初到善溪慧照庵寄张无尽五首
作者：释德洪
朝代：宋

明月洲头一笛风，暮云灭尽水吞空。倚筇笑语无人问，疑是西湖落梦中。山勒回流作窟盘，翠萝绾带结鸳鸾。故应此境幽难画，乞与庵僧自在看。形胜迥分千里远，地灵还受众峰朝。从来庆泽流无尽，异事先看继八萧。世辩不妨无骨舌，好山难绊自由身。从教折脚铛儿笑，且欲南来识凤麟。公有自然台辅望，与民同乐亦同忧。我惭雅思非支遁，亦伴东山烂熳游。
初到善溪慧照庵寄张无尽五首·其一
作者：释德洪
朝代：宋
体裁：七言绝句

明月洲头一笛风，暮云灭尽水吞空。倚筇笑语无人问，疑是西湖落梦中。
初到善溪慧照庵寄张无尽五首·其三
作者：释德洪
朝代：宋
体裁：七言绝句

形胜迥分千里远，地灵还受众峰朝。从来庆泽流无尽，异事先看继八萧。
初到善溪慧照庵寄张无尽五首·其二
作者：释德洪
朝代：宋
体裁：七言绝句

山勒回流作窟盘，翠萝绾带结鸳鸾。故应此境幽难画，乞与庵僧自在看。
初到善溪慧照庵寄张无尽五首·其五
作者：释德洪
朝代：宋
体裁：七言绝句

公有自然台辅望，与民同乐亦同忧。我惭雅思非支遁，亦伴东山烂熳游。
初到善溪慧照庵寄张无尽五首·其四
作者：释德洪
朝代：宋
体裁：七言绝句

世辩不妨无骨舌，好山难绊自由身。从教折脚铛儿笑，且欲南来识凤麟。
初到鹿门上庄见灯禅师遂同宿爱其体物欲托迹以避世戏作此诗
作者：释德洪
朝代：宋

上庄俯汉江，古木杂桑柘。槐衙阴广陌，麦浪涨平野。连云对囷廪，用谷量牛马。我来二月破，解鞍绿阴下。纵望烟霏中，领略见楯瓦。耆年骨柴崖，迎客意倾写。干戈争夺馀，身在相惊诧。山空啼杜鹃，龛灯自清夜。敛眉问儋州，亟口谈江夏。以余游二公，老大知识寡。暮归逢醉人，往往遭捶骂。鹿门有馀地，贤矧如君者。为连修竹林，规以构茅舍。伏舂旧所能，犁锄当学把。相见水过膝，蓑苙清入画。
初到鹿门上庄见灯禅师遂同宿爱其体物欲託迹以避世戏作此诗
作者：释德洪
朝代：宋

上庄俯汉江，古木杂桑柘。
槐衙阴广陌，麦浪涨平野。
连云对囷廪，用谷量牛马。
我来二月破，解鞍绿阴下。
纵望烟霏中，领略见楯瓦。
耆年骨柴崖，迎客意倾写。
干戈争夺余，身在相惊诧。
山空啼杜鹃，龛灯自清夜。
敛眉问儋州，亟口谈江夏。
以余游二公，老大知识寡。
暮归逢醉人，往往遭捶骂。
鹿门有余地，贤矧如君者。
为连修竹林，规以构茅舍。
伏舂旧所能，犁鉏当学把。
相见水过膝，蓑苙清入画。
初夏四首
作者：释德洪
朝代：宋

嘒嘒新蝉绿叶遮，一声临晚到山家。未应春色全归去，犹有芳丛刺史花。野水稻苗青拂岸，柘冈麦穗熟分岐。前村父老胥欢甚，笑指桥边露酒旗。院落寥寥日正长，小梅初熟亚枝黄。午窗书引昏昏思，角簟宜开旧竹床。流莺声老绿杨中，栏槛萧疏堕晚红。二十四番花信重，园林又觉转熏风。
初夏四首·其一
作者：释德洪
朝代：宋
体裁：七言绝句

嘒嘒新蝉绿叶遮，一声临晚到山家。未应春色全归去，犹有芳丛刺史花。
初夏四首·其三
作者：释德洪
朝代：宋
体裁：七言绝句

院落寥寥日正长，小梅初熟亚枝黄。午窗书引昏昏思，角簟宜开旧竹床。
初夏四首·其二
作者：释德洪
朝代：宋
体裁：七言绝句

野水稻苗青拂岸，柘冈麦穗熟分岐。前村父老胥欢甚，笑指桥边露酒旗。
初夏四首·其四
作者：释德洪
朝代：宋
体裁：七言绝句

流莺声老绿杨中，栏槛萧疏堕晚红。二十四番花信重，园林又觉转熏风。
初至崖州吃荔枝
作者：释德洪
朝代：宋
体裁：七言绝句

口腹平生厌事治，上林珍果亦尝之。天公见我流涎甚，遣向崖州吃荔枝。
初至海南呈张子修安抚
作者：释德洪
朝代：宋

南来稍复召惊魂，知有留侯异代孙。未即解衣甘九死，试令骑马赋千言。琼山有月光相射，玉海无风浪自翻。戏下应传获罗什，秃头争看戴华轩。
初至海南呈张子修安抚
作者：释德洪
朝代：宋

南来稍復召惊魂，知有留侯异代孙。
未即解衣甘九死，试令骑马赋千言。
琼山有月光相射，玉海无风浪自翻。
戏下应传获罗什，秃头争看戴华轩。
初过海自号甘露灭
作者：释德洪
朝代：宋

本是甘露灭，浪名无垢称。欲知遭锁禁，正坐忽规绳。海上垂须佛，军中有发僧。生涯何所似，崖略类腾腾。
初过海自号甘露灭
作者：释德洪
朝代：宋

本是甘露灭，浪名无垢称。
欲知遭锁禁，正坐忽规绳。
海上垂鬚佛，军中有髪僧。
生涯何所似，崖略类腾腾。
别人
作者：释德洪
朝代：宋

尺水未到海，兹行多呜咽。病客未还家，回肠蕴千结。水有到海期，病客归何时。临岐一扬袂，落日寒风悲。
别人
作者：释德洪
朝代：宋

尺水未到海，兹行多呜咽。
病客未还家，回肠藴千结。
水有到海期，病客归何时。
临岐一扬袂，落日寒风悲。
别天觉左丞
作者：释德洪
朝代：宋

童頬清光已浑圆，共惊玉骨解藏年。
庵中篆缕长凝帐，门外云涛欲际天。
道眼从来无异见，微踪何幸预谈禅。
新诗满箧江南去，又作丛林盛事传。
别天觉左丞
作者：释德洪
朝代：宋

童颊清光已浑圆，共惊玉骨解藏年。庵中篆缕长凝帐，门外云涛欲际天。道眼从来无异见，微踪何幸预谈禅。新诗满箧江南去，又作丛林盛事传。
别子修二首
作者：释德洪
朝代：宋

疆埸探骑断奔埃，院落棠阴暗绿苔。上疏乞闲追鲍靘，载书归老继吴恢。争怀父母三年化，愁见风帆十幅开。勿剪青青堤下柳，念公遗爱手亲栽。漂泊孤踪一转蓬，语音虽在变形容。瘴乡猿鸟今为伍，蚁穴王侯昔梦封。海阔盲龟登木孔，山高纤芥落针锋。公归不得参行驭，心折淮南紫翠重。
别子修二首·其一
作者：释德洪
朝代：宋

疆埸探骑断奔埃，院落棠阴暗绿苔。上疏乞闲追鲍靘，载书归老继吴恢。争怀父母三年化，愁见风帆十幅开。勿剪青青堤下柳，念公遗爱手亲栽。
别子修二首·其一
作者：释德洪
朝代：宋

疆埸探骑断犇埃，院落棠阴暗绿苔。
上疏乞闲追鲍靘，载书归老继吴恢。
争怀父母三年化，愁见风帆十幅开。
勿剪青青堤下柳，念公遗爱手亲栽。
别子修二首·其二
作者：释德洪
朝代：宋

漂泊孤踪一转蓬，语音虽在变形容。瘴乡猿鸟今为伍，蚁穴王侯昔梦封。海阔盲龟登木孔，山高纤芥落针锋。公归不得参行驭，心折淮南紫翠重。
别子修二首·其二
作者：释德洪
朝代：宋

漂泊孤踪一转蓬，语音虽在变形容。
瘴乡猿鸟今为伍，螘穴王侯昔梦封。
海阔盲龟登木孔，山高纤芥落鍼锋。
公归不得参行驭，心折淮南紫翠重。
别岁
作者：释德洪
朝代：宋

新岁压已至，旧岁去不迟。我尚留不住，石火那能追。不知岁所在，凫雏喧水涯。父老相邀迓，年年知此时。梅花只落尽，又见春水肥。我本无欣喜，何尝有戚悲。想见君饮酣，一举时一辞。春容尚能老，此身那不衰。
别岁
作者：释德洪
朝代：宋

新岁压已至，旧岁去不迟。
我尚留不住，石火那能追。
不知岁所在，鳬雏喧水涯。
父老相邀迓，年年知此时。
梅花只落尽，又见春水肥。
我本无欣喜，何尝有戚悲。
想见君饮酣，一举时一辞。
春容尚能老，此身那不衰。
别李公弱
作者：释德洪
朝代：宋
体裁：七言律诗

残红换得绿阴成，随分闲愁取次生。须信百年终有别，未能一日便无情。何时岳色君同看，后夜湘晴我独行。好在西园行乐处，为谁依旧月华清。
别潜庵源禅师
作者：释德洪
朝代：宋

宝公禁锁寻常事，形如聚墨非实然。潜庵去眼十五白，再见敬仰加拳拳。黄龙今代南阳老，而公不减真耽源。眉须俱荒气深稳，幻灭都尽光浑圆。公登八十我才半，道义乃尔相忘年。西山无时渡漳水，洞壑俨在眉目前。祝公勿学亮座主，兴来径往呼不旋。
别潜庵源禅师
作者：释德洪
朝代：宋

宝公禁锁寻常事，形如聚墨非实然。
濳庵去眼十五白，再见敬仰加拳拳。
黄龙今代南阳老，而公不减真耽源。
眉须俱荒气深稳，幻灭都尽光浑圆。
公登八十我纔半，道义乃尔相忘年。
西山无时渡漳水，洞壑俨在眉目前。
祝公勿学亮座主，兴来径往呼不旋。
别灵源禅师
作者：释德洪
朝代：宋

平生风骨秀琳琅，水镜胸怀未易量。
声利光中忙趣少，烟霞影裏淡心长。
云泉隐德无情动，猿鸟侵身不乱行。
他日定归当卜筑，青藜紫蕨壮诗肠。
别灵源禅师
作者：释德洪
朝代：宋

平生风骨秀琳琅，水镜胸怀未易量。声利光中忙趣少，烟霞影里淡心长。云泉隐德无情动，猿鸟侵身不乱行。他日定归当卜筑，青藜紫蕨壮诗肠。
别龙安
作者：释德洪
朝代：宋

朅来幕阜峰前寺，弥勒同龛两见秋。今日他山生远念，何年此地复重游。主人有道忘欣厌，闲客无求任去留。索纸题诗聊赠别，更哦江海一沙鸥。
别龙安
作者：释德洪
朝代：宋

朅来幕阜峰前寺，弥勒同龛两见秋。
今日他山生远念，何年此地復重游。
主人有道忘欣厌，闲客无求任去留。
索纸题诗聊赠别，更哦江海一沙鸥。
劝学次徐师川韵
作者：释德洪
朝代：宋

掲阳滨瘴海，苦雾搏蛮烟。
自古无衣冠，安得礼义传。
韩子见而叹，岂是终弃捐。
选士得赵德，讲学与周旋。
遂为乡里荣，士慕旧而先。
却后三十载，才者森排肩。
东瓯赘华夏，西汉为边沿。
民俗号殷富，亦有佳林泉。
黠者事商贩，朴者工力田。
自隋迄于唐，稍知慕华轩。
乃有欧阳生，粹然而出焉。
古文有师法，学问知渊源。
其后贤者至，杂沓盛中原。
至今号多士，富贵争熏天。
江南佳丽地，南昌富山川。
幽谷抱欧峰，西山秀气连。
地灵秘奇运，当有命世贤。
山辉玉韬石，水媚珠怀渊。
君看乌衣裏，俊雅争清妍。
治朝开三舍，精拣无遗篇。
幸当勤灯火，无忘临简编。
会看起白屋，宁遭犯青钱。
大当到三事，小当步八砖。
赵德欧阳生，岂独令居前。
努力各自励，请视徐子言。
穷耕有恶岁，惰农无丰年。
言小可喻大，岁晏宜勉旃。
劝学次徐师川韵
作者：释德洪
朝代：宋

揭阳滨瘴海，苦雾搏蛮烟。自古无衣冠，安得礼义传。韩子见而叹，岂是终弃捐。选士得赵德，讲学与周旋。遂为乡里荣，士慕旧而先。却后三十载，才者森排肩。东瓯赘华夏，西汉为边沿。民俗号殷富，亦有佳林泉。黠者事商贩，朴者工力田。自隋迄于唐，稍知慕华轩。乃有欧阳生，粹然而出焉。古文有师法，学问知渊源。其后贤者至，杂遝盛中原。至今号多士，富贵争熏天。江南佳丽地，南昌富山川。幽谷抱欧峰，西山秀气连。地灵秘奇运，当有命世贤。山辉玉韬石，水媚珠怀渊。君看乌衣里，俊雅争清妍。治朝开三舍，精拣无遗篇。幸当勤灯火，无忘临简编。会看起白屋，宁遭犯青钱。大当到三事，小当步八砖。赵德欧阳生，岂独令居前。努力各自励，请视徐子言。穷耕有恶岁，惰农无丰年。言小可喻大，岁晏宜勉旃。
効李白湘中体
作者：释德洪
朝代：宋

夕光江揺鱼尾红，何处扁舟开晚篷。
雁字初成春有信，烟鬟空好雨无踪。
荒寒数苇橘洲岸，领略半窗湘寺钟。
浦口行人已争渡，林下归僧欣一逢。
十一月十七日发豫章归谷山
作者：释德洪
朝代：宋
体裁：七言律诗

急景穷冬一千里，笋舆部曲去匆匆。候船班草江津岸，曝日探檐山店中。袖手归休今日是，隔生冤债转头空。湘西雪后青松径，想见声盘万壑风。
十世观音生辰六月二十六日二首
作者：释德洪
朝代：宋

十世为僧皆姓杨，死生游戏自隋唐。铁身自倒汝邪□，写字无为我道场。异迹著于无量寿，慈风不减普昭王。两川显化人皆识，今日全身不掩藏。昙相禅师第二身，蝉联十世姓杨人。女兄慧辩成勍敌，弟子悲欣记夙因。解使邪迷知有佛，自呼名字凛如神。平生接物多方便，何似今朝一句亲。
十世观音生辰六月二十六日二首·其一
作者：释德洪
朝代：宋

十世为僧皆姓杨，死生游戏自隋唐。
铁身自倒汝邪□，写字无为我道场。
异迹着于无量寿，慈风不减普昭王。
两川显化人皆识，今日全身不掩藏。
十世观音生辰六月二十六日二首·其一
作者：释德洪
朝代：宋

十世为僧皆姓杨，死生游戏自隋唐。铁身自倒汝邪□，写字无为我道场。异迹著于无量寿，慈风不减普昭王。两川显化人皆识，今日全身不掩藏。
十世观音生辰六月二十六日二首·其二
作者：释德洪
朝代：宋
体裁：七言律诗

昙相禅师第二身，蝉联十世姓杨人。女兄慧辩成勍敌，弟子悲欣记夙因。解使邪迷知有佛，自呼名字凛如神。平生接物多方便，何似今朝一句亲。
十二时偈
作者：释德洪
朝代：宋
体裁：偈颂

吾活计，无可观。但日日，长一般。夜半子，困如死。被虱咬，动脚指。鸡鸣丑，粥鱼吼。忙系裙，寻袜纽。平旦寅，忽欠伸。两眉棱，重千斤。日出卯，自搅炒。眼诵经，口相拗。食时辰，齿生津。输肚皮，亏口唇。禺中巳，眼前事。看见亲，说不似。日南午，衣自补。忽穿针，全体露。日昳未，方破睡。洗开面，摸着鼻。晡时申，最天真。顺便喜，逆便瞋。日入酉，壁挂口。镜中空，日中斗。黄昏戍，作用密。眼开阖，乌崒律。人定亥，说便会。法身眠，无被盖。坐成丛，行作队。活鱍鱍，无障碍。若动着，赤肉艾。本无一事可营为，大家相聚吃茎菜。
十二月二十六日永明禅师生辰三首
作者：释德洪
朝代：宋

世界撮来如粟米，根尘劈破似虚空。骄嘶铁马追风去，杴斗泥牛跃浪中。十圣撼摇无缝罅，三贤摸索堕盲聋。长因此日容瞻仰，面目分明岁岁同。刹那思虑不及处，智入三世无去来。水母有虾方见色，芭蕉无耳亦闻雷。闲中情垢消磨尽，笑里心花造次开。今日全身毛孔笑，老师带伴与春回。昨日云门曲调分，今朝法眼已生孙。渠将大地藏针孔，汝等诸人甚处蹲。块石浮空将压汝，一毛在火不曾焚。孤猿叫月千岩晓，知道当时以眼闻。
十二月二十六日永明禅师生辰三首·其一
作者：释德洪
朝代：宋

世界撮来如粟米，根尘劈破似虚空。
骄嘶铁马追风去，杴斗泥牛跃浪中。
十圣撼揺无缝罅，三贤摸索堕盲聋。
长因此日容瞻仰，面目分明岁岁同。
十二月二十六日永明禅师生辰三首·其一
作者：释德洪
朝代：宋

世界撮来如粟米，根尘劈破似虚空。骄嘶铁马追风去，杴斗泥牛跃浪中。十圣撼摇无缝罅，三贤摸索堕盲聋。长因此日容瞻仰，面目分明岁岁同。
十二月二十六日永明禅师生辰三首·其三
作者：释德洪
朝代：宋

昨日云门曲调分，今朝法眼已生孙。
渠将大地藏针孔，汝等诸人甚处蹲。
块石浮空将压汝，一毛在火不曾焚。
孤猨叫月千岩晓，知道当时以眼闻。
十二月二十六日永明禅师生辰三首·其三
作者：释德洪
朝代：宋

昨日云门曲调分，今朝法眼已生孙。渠将大地藏针孔，汝等诸人甚处蹲。块石浮空将压汝，一毛在火不曾焚。孤猿叫月千岩晓，知道当时以眼闻。
十二月二十六日永明禅师生辰三首·其二
作者：释德洪
朝代：宋

刹那思虑不及处，智入三世无去来。
水母有虾方见色，芭蕉无耳亦闻雷。
闲中情垢消磨尽，笑裏心花造次开。
今日全身毛孔笑，老师带伴与春回。
十二月二十六日永明禅师生辰三首·其二
作者：释德洪
朝代：宋

刹那思虑不及处，智入三世无去来。水母有虾方见色，芭蕉无耳亦闻雷。闲中情垢消磨尽，笑里心花造次开。今日全身毛孔笑，老师带伴与春回。
十二月十八夜大雪注莲经罢有僧来劝归庐山僧去作此
作者：释德洪
朝代：宋

烟凝生怕席帘开，快暖偏宜榾柮柴。
夜久饥鼯嗅空案，梦惊斗虎堕层崖。
优昙花偈余残纸，薝卜杯香自满斋。
折脚铛安莫嫌稳，地偏人懒遂幽怀。
十二月十八夜大雪注莲经罢有僧来劝归庐山僧去作此
作者：释德洪
朝代：宋

烟凝生怕席帘开，快煖偏宜榾柮柴。夜久饥鼯嗅空案，梦惊斗虎堕层崖。优昙花偈馀残纸，薝卜杯香自满斋。折脚铛安莫嫌稳，地偏人懒遂幽怀。
十二月十六日发双林登塔头晓至宝峰寺见重重绘出庵主读善财徧参五十三颂作此兼简堂头
作者：释德洪
朝代：宋

十年怀石门，今日石门去。
双林动曦光，跋河开宿雾。
力微藉古藤，泥软脱芒屦。
风泉白云壑，夜雨青松路。
我生百事废，齿髪行衰暮。
但余爱山心，不逐年华故。
此山甲天下，自昔家吾祖。
峰如青莲花，千叶晓方吐。
烟云浮香色，清凉洗肝腑。
异哉万木间，白塔岿然古。
此老无恙时，超放殊媚妩。
万象供谈笑，大千为戏具。
我曾从之游，绝尘追逸步。
谁云今已亡，塔开全体露。
永怀凭妙观，此意竟凄楚。
那知深林间，聊与故人遇。
电眸霹雳舌，咳唾成妙语。
笔端撼江海，千偈浩奔注。
人间有此客，自可忘百虑。
堂头百衲师，嶷嶷法王辅。
君看说禅口，未肯让前古。
夜阑对昏灯，豪迈激顽鲁。
相逢俱偶然，此生真逆旅。
何当各努力，业已共骑虎。
诗成对轩渠，一笑小天宇。
十二月十六日发双林登塔头晓至宝峰寺见重重绘出庵主读善财遍参五十三颂作此兼简堂头
作者：释德洪
朝代：宋

十年怀石门，今日石门去。双林动曦光，跋河开宿雾。力微藉古藤，泥软脱芒屦。风泉白云壑，夜雨青松路。我生百事废，齿发行衰暮。但馀爱山心，不逐年华故。此山甲天下，自昔家吾祖。峰如青莲花，千叶晓方吐。烟云浮香色，清凉洗肝腑。异哉万木间，白塔岿然古。此老无恙时，超放殊媚妩。万象供谈笑，大千为戏具。我曾从之游，绝尘追逸步。谁云今已亡，塔开全体露。永怀凭妙观，此意竟凄楚。那知深林间，聊与故人遇。电眸霹雳舌，咳唾成妙语。笔端撼江海，千偈浩奔注。人间有此客，自可忘百虑。堂头百衲师，嶷嶷法王辅。君看说禅口，未肯让前古。夜阑对昏灯，豪迈激顽鲁。相逢俱偶然，此生真逆旅。何当各努力，业已共骑虎。诗成对轩渠，一笑小天宇。
十五日立春
作者：释德洪
朝代：宋

千年像教唐朝寺，雪后新年晴复阴。残僧无事春又至，游客不来山自深。长廊扫叶望空翠，小阁卷经横水沉。三生白业有言说，一念净心无古今。
十五日立春
作者：释德洪
朝代：宋

千年像教唐朝寺，雪后新年晴復阴。
残僧无事春又至，游客不来山自深。
长廊扫叶望空翠，小阁卷经横水沉。
三生白业有言说，一念净心无古今。
十六夜示超然
作者：释德洪
朝代：宋

山深久不晴，领略三伏暑。
夜凉闻风泉，疑作空阶雨。
但觉纸窗明，不知山月吐。
阶除偶独立，满庭浩风露。
室閒门未掩，时有飞萤度。
余生愿俱子，万壑千岩处。
艰难百忧中，长恐此心负。
今宵復对榻，乐事遽如许。
地偏心亦远，喜俗忧自去。
风光如辋川，窈窕辛夷坞。
以短暴弟长，正坐功名悞。
何如庐山阴，一水断世路。
持远两镜临，于中可无覩。
此诗若散缓，熟读有奇趣。
便觉陶渊明，彷佛见眉宇。
十六夜示超然
作者：释德洪
朝代：宋

山深久不晴，领略三伏暑。夜凉闻风泉，疑作空阶雨。但觉纸窗明，不知山月吐。阶除偶独立，满庭浩风露。室閒门未掩，时有飞萤度。馀生愿俱子，万壑千岩处。艰难百忧中，长恐此心负。今宵复对榻，乐事遽如许。地偏心亦远，喜俗忧自去。风光如辋川，窈窕辛夷坞。以短暴弟长，正坐功名误。何如庐山阴，一水断世路。持远两镜临，于中可无睹。此诗若散缓，熟读有奇趣。便觉陶渊明，彷佛见眉宇。
十月桃
作者：释德洪
朝代：宋

雪中桃花夜来折，儿稚犯寒争欲摘。
老仙呵手捻吟笔，指以谓余还叹息。
已作匆匆十月开，人间安得千年枝。
十月桃
作者：释德洪
朝代：宋

雪中桃花夜来折，儿稚犯寒争欲摘。老仙呵手撚吟笔，指以谓余还叹息。已作匆匆十月开，人间安得千年枝。
十生观音生辰烧香偈示智俱
作者：释德洪
朝代：宋

十世为僧生复死，今朝生死不相干。从来被眼常遮盖，不信如今借汝看。
十生观音生辰烧香偈示智俱
作者：释德洪
朝代：宋

十世为僧生復死，今朝生死不相干。
从来被眼常遮盖，不信如今借汝看。
升上人过石门
作者：释德洪
朝代：宋

门巷榆钱叠紫苔，十年心事首重回。暑风院落书签响，烟雨江村画牒开。瓦枕藤床初破睡，蔗浆冰椀欲生埃。风檐独立看遗照，忽有溪僧犯犬来。
升上人过石门
作者：释德洪
朝代：宋
体裁：七言律诗

门巷榆钱叠紫苔，十年心事首重回。暑风院落书签响，烟雨江村画牒开。瓦枕藤床初破睡，蔗浆冰碗欲生埃。风檐独立看遗照，忽有溪僧犯犬来。
升上人过石门
作者：释德洪
朝代：宋

门巷榆钱迭紫苔，十年心事首重回。
暑风院落书籖响，烟雨江村画牒开。
瓦枕藤床初破睡，蔗浆冰椀欲生埃。
风檐独立看遗照，忽有溪僧犯犬来。
华光仁老作墨梅甚妙为赋此
作者：释德洪
朝代：宋

雪裏梅开何草草，欲问清香无处讨。
回看水际竹丛边，寂寞闲愁洗粧早。
东坡戏作有声画，竹外一枝斜更好。
但恐金鬚容易堕，额黄虽妙难长保。
笑笑先生独爱竹，雪壁风梢麝煤扫。
应为冰姿不可传，醉裏相忘亦颠倒。
惭愧高人笔下春，解使孤芳长不老。
从来病眼错黄昏，隔雾相看更相恼。
华光仁老作墨梅甚妙为赋此
作者：释德洪
朝代：宋

雪里梅开何草草，欲问清香无处讨。回看水际竹丛边，寂寞闲愁洗妆早。东坡戏作有声画，竹外一枝斜更好。但恐金须容易堕，额黄虽妙难长保。笑笑先生独爱竹，雪壁风梢麝煤扫。应为冰姿不可传，醉里相忘亦颠倒。惭愧高人笔下春，解使孤芳长不老。从来病眼错黄昏，隔雾相看更相恼。
华药英禅师赞
作者：释德洪
朝代：宋

以铁作喙，名无有双。
老住回雁，道冠湘江。
神机之妙，如钟在撞。
为功德林，为精进幢。
不动声气，天魔自降。
怀我云庵，黄龙的嗣。
说法如云，縦横放肆。
孰知此老，胆气相似。
大法付授，良亦在此。
是名关西，克家之子。
华药英禅师赞
作者：释德洪
朝代：宋

以铁作喙，名无有双。老住回雁，道冠湘江。神机之妙，如钟在撞。为功德林，为精进幢。不动声气，天魔自降。怀我云庵，黄龙的嗣。说法如云，纵横放肆。孰知此老，胆气相似。大法付授，良亦在此。是名关西，克家之子。
华藏寺慈氏菩萨赞
作者：释德洪
朝代：宋

何人寄逸想，游戏浮沤间。以如幻之力，刻此旃檀像。坐令众妙好，秀发千花中。天冠束绀发，铢衣络华鬘。种种妙庄严，成此功德聚。当时亿万种，感极则悲号。楼观出谈笑，秘护百宝攒。如登睹史天，如集龙华会。嗟哉像教末，羽嘉成百鸟。棘生薝卜林，龙神为悲恸。王臣寔外护，异梦非意思。愿推明月轮，出此蓬勃烟。愿回紫金山，安置清凉处。至今百福相，俨然临人天。神力吁莫测，拜起涕汍澜。我谛观十方，实无心外境。自然离依地，及与遍计执。即今目所见，非有亦非无。如像现镜中，非镜亦非像。愿入此三昧，识心自然明。于十方国土，而作大佛事。稽首大慈尊，證我如是说。
华藏寺慈氏菩萨赞
作者：释德洪
朝代：宋

何人寄逸想，游戏浮沤间。
以如幻之力，刻此旃檀像。
坐令众妙好，秀发千花中。
天冠束绀髪，铢衣络华鬘。
种种妙庄严，成此功德聚。
当时亿万种，感极则悲号。
楼观出谈笑，秘护百宝攒。
如登覩史天，如集龙华会。
嗟哉像教末，羽嘉成百鸟。
棘生薝卜林，龙神为悲恸。
王臣寔外护，异梦非意思。
愿推明月轮，出此蓬勃烟。
愿回紫金山，安置清凉处。
至今百福相，俨然临人天。
神力吁莫测，拜起涕汍澜。
我谛观十方，实无心外境。
自然离依地，及与徧计执。
即今目所见，非有亦非无。
如像现镜中，非镜亦非像。
愿入此三昧，识心自然明。
于十方国土，而作大佛事。
稽首大慈尊，证我如是说。
南丰曾垂绶天性好学余至临川欲见以还匡山作此寄之
作者：释德洪
朝代：宋

我生少小秀不丛，题诗落笔先飞鸿。一从废弃脱毛发，乃与石田樗木同。平生百虑湛古井，无复掀涌波春风。尚馀觑书旧垢习，终日伏桉如哑聋。默观前古忠义辈，光明硕大皆人雄。闻之恨未目亲历，周行四海如萍蓬。猛闻君侯富道义，浩然养就如婴童。笔端五色藻造化，经纶事业罗心胸。扬清激浊出天性，英声不减狄梁公。一节直走汝水上，回首弊帚香炉峰。徘徊一月不及见，痴坐掩扃知命穷。霜清昨夜兴飘忽，匡山落我清梦中。吾身去住本无系，便欲登舟而向东。再惟君侯未我识，恨遗他日山水重。作诗愿见亦不恶，谷风从虎云从龙。
南丰曾垂绶天性好学余至临川欲见以还匡山作此寄之
作者：释德洪
朝代：宋

我生少小秀不丛，题诗落笔先飞鸿。
一从废弃脱毛髪，乃与石田樗木同。
平生百虑湛古井，无復掀涌波春风。
尚余覻书旧垢习，终日伏桉如哑聋。
默观前古忠义辈，光明硕大皆人雄。
闻之恨未目亲历，周行四海如萍蓬。
猛闻君侯富道义，浩然养就如婴童。
笔端五色藻造化，经纶事业罗心胸。
扬清激浊出天性，英声不减狄梁公。
一节直走汝水上，回首弊箒香炉峰。
徘徊一月不及见，痴坐掩扃知命穷。
霜清昨夜兴飘忽，匡山落我清梦中。
吾身去住本无繫，便欲登舟而向东。
再惟君侯未我识，恨遗他日山水重。
作诗愿见亦不恶，谷风从虎云从龙。
南安岩主定光古佛木刻像赞
作者：释德洪
朝代：宋
体裁：赞

秦时�轹，如刀口希。廓然见前，石火莫追。法于是中，不著思惟。举既不顾，咦之而往。天中函盖，目机铢两。久雨不晴，清机历掌。孰传其要，绝尘逸群。深明二子，详豁诸孙。维定光佛，出豁之门。以真如用，使令万象。反易黠鲁，纵夺雨旸。洗痴暗目，回颠倒想。示汝语言，一切智畏。如月入水，如风行空。无所妨碍，赠以之中。又复怜汝，□□未识。方其死时，谓是生日。如光照珠，如甜说蜜。
南安岩主定光生辰五首
作者：释德洪
朝代：宋

老儿饶舌太慈悲，此日提纲决众疑。解说神光摩顶后，分疏死日降生时。落人块石悬空住，喷火双莲结子迟。堪笑年年正月六，出群消息少人知。赠以之中击电机，不令点画入思惟。嘶风木马空成梦，喘月泥牛醉未知。五蕴完全真死日，百骸消散是生时。云门函盖乾坤句，语默何人遘得伊。南安岩本在长汀，岩主年年此日生。笑里一毛无閒断，毫端十字露纵横。未离唇吻成窠臼，才落思惟堕堑坑。自是定光那惜借，可怜驰逐并头争。体妙常明目神解，不关托境仗缘生。从来懒欲当头道，恐后空存染污名。苦口伤慈成漏泄，死时生日太分明。堂堂试展岩中像，稽首重瞻道骨清。不涉春缘正月六，衲僧拾得聚头看。大家宜著音容想，一笑风吹牙齿寒。欲问死生口门窄，更分僧俗眼皮宽。湘山雪尽千岩晓，赠以之中墨未乾。
南安岩主定光生辰五首·其一
作者：释德洪
朝代：宋

老儿饶舌太慈悲，此日提纲决众疑。
解说神光摩顶后，分疏死日降生时。
落人块石悬空住，喷火双莲结子迟。
堪笑年年正月六，出羣消息少人知。
南安岩主定光生辰五首·其一
作者：释德洪
朝代：宋

老儿饶舌太慈悲，此日提纲决众疑。解说神光摩顶后，分疏死日降生时。落人块石悬空住，喷火双莲结子迟。堪笑年年正月六，出群消息少人知。
南安岩主定光生辰五首·其三
作者：释德洪
朝代：宋

南安岩本在长汀，岩主年年此日生。
笑裏一毛无閒断，毫端十字露縦横。
未离唇吻成窠臼，纔落思惟堕壍坑。
自是定光那惜借，可怜驰逐并头争。
南安岩主定光生辰五首·其三
作者：释德洪
朝代：宋

南安岩本在长汀，岩主年年此日生。笑里一毛无閒断，毫端十字露纵横。未离唇吻成窠臼，才落思惟堕堑坑。自是定光那惜借，可怜驰逐并头争。
南安岩主定光生辰五首·其二
作者：释德洪
朝代：宋

赠以之中击电机，不令点画入思惟。嘶风木马空成梦，喘月泥牛醉未知。五蕴完全真死日，百骸消散是生时。云门函盖乾坤句，语默何人遘得伊。
南安岩主定光生辰五首·其二
作者：释德洪
朝代：宋

赠以之中击电机，不令点画入思惟。
嘶风木马空成梦，喘月泥牛醉未知。
五藴完全真死日，百骸消散是生时。
云门函盖干坤句，语默何人遘得伊。
南安岩主定光生辰五首·其五
作者：释德洪
朝代：宋

不涉春缘正月六，衲僧拾得聚头看。
大家宜着音容想，一笑风吹牙齿寒。
欲问死生口门窄，更分僧俗眼皮寛。
湘山雪尽千岩晓，赠以之中墨未干。
南安岩主定光生辰五首·其五
作者：释德洪
朝代：宋

不涉春缘正月六，衲僧拾得聚头看。大家宜著音容想，一笑风吹牙齿寒。欲问死生口门窄，更分僧俗眼皮宽。湘山雪尽千岩晓，赠以之中墨未乾。
南安岩主定光生辰五首·其四
作者：释德洪
朝代：宋
体裁：七言律诗

体妙常明目神解，不关托境仗缘生。从来懒欲当头道，恐后空存染污名。苦口伤慈成漏泄，死时生日太分明。堂堂试展岩中像，稽首重瞻道骨清。
南岳会禅师往京口省枯木老禅过余湘上夜语及前诗三绝要谒梦蝶老居士不觉有怀其人
作者：释德洪
朝代：宋
体裁：七言绝句

若逢梦蝶庵中老，为道归期压旧年。肯施独龙冈畔地，大胜小岭买山钱。
南岳弥陀和尚赞
作者：释德洪
朝代：宋

与之食则食，与之衣则衣。
无衣衣木叶，无食食土泥。
为人汲樵牧，仅存骨与皮。
其道不可致，天子南向师。
出家有如子，我亦着伽梨。
南岳弥陀和尚赞
作者：释德洪
朝代：宋

与之食则食，与之衣则衣。无衣衣木叶，无食食土泥。为人汲樵牧，仅存骨与皮。其道不可致，天子南向师。出家有如子，我亦著伽梨。
南岳法轮寺与西林比居长老齐公筑堂于丈室之西名曰雪堂作此寄之
作者：释德洪
朝代：宋

法道陵夷赖典刑，此堂真有救时心。
坐令衡岳为嵩岳，便觉西林近少林。
面壁高风知独振，薝花细雨为谁深。
故应弟子分皮髄，未愧驹儿善古今。
南岳法轮寺与西林比居长老齐公筑堂于丈室之西名曰雪堂作此寄之
作者：释德洪
朝代：宋

法道陵夷赖典刑，此堂真有救时心。坐令衡岳为嵩岳，便觉西林近少林。面壁高风知独振，薝花细雨为谁深。故应弟子分皮髓，未愧驹儿善古今。
南昌重会汪彦章
作者：释德洪
朝代：宋

彦章退然才中人，讥诃唾笑皆奇伟。看君落笔挟风雷，涣然成文风行水。坐令前辈作九原，子固精神老坡气。儒生寒酸不上眼，此郎要是天下士。嗟予生计等飞鸟，翩翩吴头复楚尾。去年兴废看京华，笑傲清狂人背指。君独折简坐致我，迎门欢笑自挈履。旧闻牛鸣马不仰，女逐臭夫那有理。今年黄花南浦岸，忽然见君失声喜。僧房借榻营夜语，灯火照人如梦寐。怀中卿相且袖手，翰墨风流聊戏耳。行看上书苫块中，凛凛范公只君是。
南昌重会汪彦章
作者：释德洪
朝代：宋

彦章退然才中人，讥诃唾笑皆奇伟。
看君落笔挟风雷，涣然成文风行水。
坐令前辈作九原，子固精神老坡气。
儒生寒酸不上眼，此郎要是天下士。
嗟予生计等飞鸟，翩翩吴头復楚尾。
去年兴废看京华，笑傲清狂人背指。
君独折简坐致我，迎门欢笑自挈履。
旧闻牛鸣马不仰，女逐臭夫那有理。
今年黄花南浦岸，忽然见君失声喜。
僧房借榻营夜语，灯火照人如梦寐。
怀中卿相且袖手，翰墨风流聊戏耳。
行看上书苫块中，凛凛范公只君是。
南轩
作者：释德洪
朝代：宋

南轩日静小帘开，百舌无端唤梦回。莫为杨花不相识，随风还解过墙来。
南轩
作者：释德洪
朝代：宋

南轩日静小帘开，百舌无端唤梦回。
莫为杨花不相识，随风还解过墻来。
卧病次彦周韵
作者：释德洪
朝代：宋
体裁：古风

卧便午簟袪残暑，谁令殿阁风鸥语。君来谈笑破岑寂，慰此经旬携手阻。湘山解事不须招，数峰入座争翔舞。心知清境世不要，胜践从来数支许。戏将平时说禅口，贬剥诸方呵佛祖。眼高丛林不见人，但许南台称法乳。忽惊词锋乱斫伐，披靡千人如项羽。诗成相对两咨嗟，此生俯仰成今古。
印上人持观音像来乞赞余曰率伯时画也为作此赞
作者：释德洪
朝代：宋

稽首净胜光明聚，无碍慈忍精进幢。清净圆满万星月，分身如影分千江。佛子心如涔蹄水，随其清浊现影耳。从来但闻一月真，是影何从有非是。寒松瑟瑟哀霜风，爱此赞辞章句同。佛子正当以身读，即满追求颠倒欲。
印上人持观音像来乞赞余曰率伯时画也为作此赞
作者：释德洪
朝代：宋

稽首浄胜光明聚，无碍慈忍精进幢。
清浄圆满万星月，分身如影分千江。
佛子心如涔蹄水，随其清浊现影耳。
从来但闻一月真，是影何从有非是。
寒松瑟瑟哀霜风，爱此赞辞章句同。
佛子正当以身读，即满追求颠倒欲。
即事三首
作者：释德洪
朝代：宋

目诵自应引睡，手谈聊复忘纷。一曲青林门巷，数声白鸟江村。茶味尚含春意，鸠鸣匆觉村深。扫地风能施手，过门月解论心。妙语欲浇舌本，故人匆到眉尖。云薄茶烟索石，浪寒竹色侵帘。
即事三首·其一
作者：释德洪
朝代：宋

目诵自应引睡，手谈聊复忘纷。一曲青林门巷，数声白鸟江村。
即事三首·其一
作者：释德洪
朝代：宋

目诵自应引睡，手谈聊復忘纷。
一曲青林门巷，数声白鸟江村。
即事三首·其三
作者：释德洪
朝代：宋
体裁：六言诗

妙语欲浇舌本，故人匆到眉尖。云薄茶烟索石，浪寒竹色侵帘。
即事三首·其二
作者：释德洪
朝代：宋
体裁：六言诗

茶味尚含春意，鸠鸣匆觉村深。扫地风能施手，过门月解论心。
又和前韵二首
作者：释德洪
朝代：宋

头白逢人宛似新，自嗟世态不容真。君才廓落宜无合，我语刚强屡被瞋。千里来寻非爱雪，一时行乐谩游春。邻居冷淡应相笑，数夕温然语话频。篇篇俊逸间清新，老阅群才始见真。秀却采莲溪畔态，豪吞指壁柱边瞋。肺肠旧信能缠锦，文字今知解斗春。笔力肯低容我和，诗成无惜寄来频。
又和前韵二首·其一
作者：释德洪
朝代：宋
体裁：七言律诗

头白逢人宛似新，自嗟世态不容真。君才廓落宜无合，我语刚强屡被瞋。千里来寻非爱雪，一时行乐谩游春。邻居冷淡应相笑，数夕温然语话频。
又和前韵二首·其二
作者：释德洪
朝代：宋

篇篇俊逸间清新，老阅羣才始见真。
秀却采莲溪畔态，豪吞指壁柱边瞋。
肺肠旧信能纒锦，文字今知解斗春。
笔力肯低容我和，诗成无惜寄来频。
又和前韵二首·其二
作者：释德洪
朝代：宋

篇篇俊逸间清新，老阅群才始见真。秀却采莲溪畔态，豪吞指壁柱边瞋。肺肠旧信能缠锦，文字今知解斗春。笔力肯低容我和，诗成无惜寄来频。
又得先字
作者：释德洪
朝代：宋

青山随处有，见之辄欣然。
独于湘上山，欲买归休田。
此邦多君子，故欲吾终焉。
先生人品高，白鸥春水前。
弟子亦秀发，玉树相明鲜。
颇怪翰墨场，亦着白髪禅。
分题得难韵，下笔风雷旋。
诗成愕众口，不復较后先。
闲中有此乐，安用食万钱。
紫芝爱陆浑，遂为好事传。
悠然见眉宇，宁復羡遗编。
又得先字
作者：释德洪
朝代：宋

青山随处有，见之辄欣然。独于湘上山，欲买归休田。此邦多君子，故欲吾终焉。先生人品高，白鸥春水前。弟子亦秀发，玉树相明鲜。颇怪翰墨场，亦著白发禅。分题得难韵，下笔风雷旋。诗成愕众口，不复较后先。闲中有此乐，安用食万钱。紫芝爱陆浑，遂为好事传。悠然见眉宇，宁复羡遗编。
又次韵五首
作者：释德洪
朝代：宋

拟心成剩法，况复更随言。试凭堂中几，闲看窈窕门。智识不到处，言诠路绝时。欲藏还露骨，叶带更多歧。瘦容无住著，举手评来宾。不是无言说，虽穷不讳贫。梦里寻音响，教休定不甘。忽知眉盖眼，开著替人惭。言语皆为病，全提却物机。更无遮掩处，兀坐笑微微。
又次韵五首·其一
作者：释德洪
朝代：宋

拟心成剩法，况复更随言。试凭堂中几，闲看窈窕门。
又次韵五首·其一
作者：释德洪
朝代：宋

拟心成剩法，况復更随言。
试凭堂中几，闲看窈窕门。
又次韵五首·其三
作者：释德洪
朝代：宋

瘦容无住着，举手评来宾。
不是无言说，虽穷不讳贫。
又次韵五首·其三
作者：释德洪
朝代：宋

瘦容无住著，举手评来宾。不是无言说，虽穷不讳贫。
又次韵五首·其二
作者：释德洪
朝代：宋
体裁：五言绝句

智识不到处，言诠路绝时。欲藏还露骨，叶带更多歧。
又次韵五首·其五
作者：释德洪
朝代：宋
体裁：五言绝句

言语皆为病，全提却物机。更无遮掩处，兀坐笑微微。
又次韵五首·其四
作者：释德洪
朝代：宋

梦裏寻音响，教休定不甘。
忽知眉盖眼，开着替人惭。
又次韵五首·其四
作者：释德洪
朝代：宋

梦里寻音响，教休定不甘。忽知眉盖眼，开著替人惭。
又次韵答之十首
作者：释德洪
朝代：宋

金篦抉膜去重重，露出当时晦昧空。拨转上头关棙子，莫教更堕有无中。晚来妙语逼人寒，逸气翩翩栖凤鸾。珍重平生造物手，十分拈出与人看。拥衾睡美无人唤，闲忆当年趁早朝。今伴赤松聊卒岁，后来功业付曹萧。众生烦恼乱如尘，共现如来智智身。自笑露腮狂宝志，识公天上石麒麟。楼阁不劳弹指入，众魔相顾匆惊忧。回光却复思初友，从此南询可罢游。此法从来妙莫穷，何须痴坐学观空。劈开结角罗纹处，摄入圆伊三点中。法本无差须拣择，楚鸡元不是青鸾。当机一镞三关破，觌体分明箭后看。云林一坞正寥寥，不把清閒负圣朝。岁晚追随真可画，行人明日马萧萧。我亦从来彻骨贫，谁知遍界不藏身。住山鈯斧劳收取，不是青源众兽麟。一笑相看万事休，公无荣辱我无忧。挂名入社非难事，圆寂光中不厌游。
又次韵答之十首·其一
作者：释德洪
朝代：宋
体裁：七言绝句

金篦抉膜去重重，露出当时晦昧空。拨转上头关棙子，莫教更堕有无中。
又次韵答之十首·其七
作者：释德洪
朝代：宋
体裁：七言绝句

法本无差须拣择，楚鸡元不是青鸾。当机一镞三关破，觌体分明箭后看。
又次韵答之十首·其三
作者：释德洪
朝代：宋
体裁：七言绝句

拥衾睡美无人唤，闲忆当年趁早朝。今伴赤松聊卒岁，后来功业付曹萧。
又次韵答之十首·其九
作者：释德洪
朝代：宋

我亦从来彻骨贫，谁知徧界不藏身。
住山鈯斧劳收取，不是青源众兽麟。
又次韵答之十首·其九
作者：释德洪
朝代：宋

我亦从来彻骨贫，谁知遍界不藏身。住山鈯斧劳收取，不是青源众兽麟。
又次韵答之十首·其二
作者：释德洪
朝代：宋
体裁：七言绝句

晚来妙语逼人寒，逸气翩翩栖凤鸾。珍重平生造物手，十分拈出与人看。
又次韵答之十首·其五
作者：释德洪
朝代：宋

楼阁不劳弹指入，众魔相顾匆惊忧。回光却复思初友，从此南询可罢游。
又次韵答之十首·其五
作者：释德洪
朝代：宋

楼阁不劳弹指入，众魔相顾匆惊忧。
回光却復思初友，从此南询可罢游。
又次韵答之十首·其八
作者：释德洪
朝代：宋
体裁：七言绝句

云林一坞正寥寥，不把清閒负圣朝。岁晚追随真可画，行人明日马萧萧。
又次韵答之十首·其六
作者：释德洪
朝代：宋
体裁：七言绝句

此法从来妙莫穷，何须痴坐学观空。劈开结角罗纹处，摄入圆伊三点中。
又次韵答之十首·其十
作者：释德洪
朝代：宋
体裁：七言绝句

一笑相看万事休，公无荣辱我无忧。挂名入社非难事，圆寂光中不厌游。
又次韵答之十首·其四
作者：释德洪
朝代：宋
体裁：七言绝句

众生烦恼乱如尘，共现如来智智身。自笑露腮狂宝志，识公天上石麒麟。
又登邓氏平远楼纵望见小庐山作
作者：释德洪
朝代：宋

倚栏天际数归帆，春在沧州数笔间。我与小楼俱是画，雨中犹复见庐山。
又登邓氏平远楼纵望见小庐山作
作者：释德洪
朝代：宋

倚栏天际数归帆，春在沧州数笔间。
我与小楼俱是画，雨中犹復见庐山。
双峰演禅师赞
作者：释德洪
朝代：宋

三关洞开无鏁扃，汝自艰难起战兢。
师过此关悉閒暇，掉臂径趋呼不譍。
如春消冰自涣释，如鲲化鹏谁使令。
归来笑搭出檀服，依旧淮山千万青。
双峰演禅师赞
作者：释德洪
朝代：宋

三关洞开无锁扃，汝自艰难起战兢。师过此关悉閒暇，掉臂径趋呼不应。如春消冰自涣释，如鲲化鹏谁使令。归来笑搭出檀服，依旧淮山千万青。
变禅者归蒋山见佛果乞偈
作者：释德洪
朝代：宋

霸陵将军万人敌，射虎饮羽马躃易。
下马视之輙一笑，宁知虎为草中石。
控弦復射又中的，砉然有声箭不入。
将军但知为石耳，坐令疑虎心相失。
诸方今谁达此机，蒋山老勤默而识。
变公心挂蒋山云，浩然欲归约不得。
洞庭青草水粘天，高帆摩空一千尺。
仰看浪摧碧玉山，此时法界毛端集。
变禅者归蒋山见佛果乞偈
作者：释德洪
朝代：宋

霸陵将军万人敌，射虎饮羽马躄易。下马视之辄一笑，宁知虎为草中石。控弦复射又中的，砉然有声箭不入。将军但知为石耳，坐令疑虎心相失。诸方今谁达此机，蒋山老勤默而识。变公心挂蒋山云，浩然欲归约不得。洞庭青草水粘天，高帆摩空一千尺。仰看浪摧碧玉山，此时法界毛端集。
古诗云芦花白间蓼花红一日秋江惨淡中两个鹭鸶相对立几人唤作水屏风然其理可取而其词鄙野余为改之曰换骨法
作者：释德洪
朝代：宋

芦花蓼花能白红，数曲秋江惨澹中。好是飞来双白鹭，为谁妆点水屏风。
古诗云芦花白间蓼花红一日秋江惨淡中两箇鹭鸶相对立几人唤作水屏风然其理可取而其词鄙野余为改之曰换骨法
作者：释德洪
朝代：宋

芦花蓼花能白红，数曲秋江惨澹中。
好是飞来双白鹭，为谁粧点水屏风。
古鼎
作者：释德洪
朝代：宋
体裁：七言绝句

器分三足真神物，具体而微有旨哉。我识地灵先献瑞，知公才业足盐梅。
句
作者：释德洪
朝代：宋

我辈自应须左转，知君岂是背匙人。啼妆露着花。至今牛斗气，散作延平人。梢横波面月摇影，花落尊前酒带香。
句·其一
作者：释德洪
朝代：宋

我辈自应须左转，知君岂是背匙人。
句·其三
作者：释德洪
朝代：宋

至今牛斗气，散作延平人。
句·其二
作者：释德洪
朝代：宋

啼妆露着花。
句·其四
作者：释德洪
朝代：宋

梢横波面月摇影，花落尊前酒带香。
合妙斋二首
作者：释德洪
朝代：宋

雨过东南月清亮，意行深入碧萝层。露眠不管牛羊践，我是钟山无事僧。未饶拄杖挑山衲，差胜袈裟裹草鞋。吹面谷风冲虎过，归来松雨撼空斋。
合妙斋二首·其一
作者：释德洪
朝代：宋
体裁：七言绝句

雨过东南月清亮，意行深入碧萝层。露眠不管牛羊践，我是钟山无事僧。
合妙斋二首·其二
作者：释德洪
朝代：宋

未饶拄杖挑山衲，差胜袈裟裹草鞋。吹面谷风冲虎过，归来松雨撼空斋。
合妙斋二首·其二
作者：释德洪
朝代：宋

未饶拄杖挑山衲，差胜袈裟裹草鞋。
吹面谷风衝虎过，归来松雨撼空斋。
同世承世英世隆三伯仲蔡定国刘达道登滕王阁
作者：释德洪
朝代：宋

承英连璧光照坐，更着阿隆如鼎安。
老兵先驰启关钥，西山奔走登栏干。
刘郎端默自凝远，蔡侯奋髯牙齿寒。
但余衰老百无用，搜句倚栏方细看。
同世承世英世隆三伯仲蔡定国刘达道登滕王阁
作者：释德洪
朝代：宋

承英连璧光照坐，更著阿隆如鼎安。老兵先驰启关钥，西山奔走登栏干。刘郎端默自凝远，蔡侯奋髯牙齿寒。但馀衰老百无用，搜句倚栏方细看。
同吴家兄弟游东山约仲诚不至
作者：释德洪
朝代：宋
体裁：七言律诗

东山重到读题名，胜践清游此合并。雾雨开晴秋满眼，暮云欲合句先成。走禅璧月寒林静，来客兰丛玉树清。我老吐词如朽木，蒸成芝菌报升平。
同希先游石巩
作者：释德洪
朝代：宋

良辰美景古难并，且趁身闲稻雨晴。鸟语猿歌留我在，水声山色益人清。得幽诗句聊题壁，遇好峰峦即住程。回首十年尘事里，与君今日梦魂惊。
同希先游石巩
作者：释德洪
朝代：宋

良辰美景古难幷，且趁身闲稻雨晴。
鸟语猿歌留我在，水声山色益人清。
得幽诗句聊题壁，遇好峰峦即住程。
回首十年尘事裏，与君今日梦魂惊。
同庆长游草堂
作者：释德洪
朝代：宋

万株苍烟间，杳然出微径。
相逢知有得，一笑洗孤愤。
萧萧半窗雨，终日满风听。
绿云到巉绝，小立鋭清兴。
约公我辈人，发此一区胜。
春工自无私，风力亦强敏。
柳垂拂掠黄，溪作揩磨净。
篱间殿寒梅，吴姬发微哂。
已忻鸟声乐，更爱游丝迥。
余郎妙天下，气与山岳峻。
春光纒肺肠，霁月磨风韵。
诗如画好马，落笔得神骏。
日斜兴未阑，山穷春不尽。
更为明日游，踏遍钟山顶。
旋汲一人泉，峰头煮春茗。
同庆长游草堂
作者：释德洪
朝代：宋

万株苍烟间，杳然出微径。相逢知有得，一笑洗孤愤。萧萧半窗雨，终日满风听。绿云到巉绝，小立锐清兴。约公我辈人，发此一区胜。春工自无私，风力亦强敏。柳垂拂掠黄，溪作揩磨净。篱间殿寒梅，吴姬发微哂。已忻鸟声乐，更爱游丝迥。余郎妙天下，气与山岳峻。春光缠肺肠，霁月磨风韵。诗如画好马，落笔得神骏。日斜兴未阑，山穷春不尽。更为明日游，踏遍钟山顶。旋汲一人泉，峰头煮春茗。
同彭渊才谒陶渊明祠读崔鉴碑
作者：释德洪
朝代：宋

武王既伐纣，乃不立微子。虽有去恶仁，终失存商义。夷齐不肯臣，甘作首阳死。下视莽操辈，欺孤夺幼稚。汗面亦戴天，特猴而冠耳。桓公弄兵权，刘裕窃神器。先生于此时，抽身良有以。袖手归去来，诗眼饱山翠。追还圣之清，太虚绝尘滓。长恨千载心，断弦掩流水。崔子果何人，赏音乃知此。与君读此碑，相见一笑喜。
同彭渊才谒陶渊明祠读崔鉴碑
作者：释德洪
朝代：宋

武王既伐纣，乃不立微子。
虽有去恶仁，终失存商义。
夷齐不肯臣，甘作首阳死。
下视莽操辈，欺孤夺幼稚。
汗面亦戴天，特猴而冠耳。
桓公弄兵权，刘裕窃神器。
先生于此时，抽身良有以。
袖手归去来，诗眼饱山翠。
追还圣之清，太虚绝尘滓。
长恨千载心，断絃掩流水。
崔子果何人，赏音乃知此。
与君读此碑，相见一笑喜。
同敦素沈宗师登钟山酌一人泉
作者：释德洪
朝代：宋

钟山对吾户，春晓开烟鬟。白云峰顶泉，绀碧生微澜。经年未一酌，对客愧在颜。两翁亦超放，瘦策容跻攀。大千寄一瞬，境静情亦闲。是时天惨憺，佳处多遗删。立谈共嘲谑，豪气破天悭。临川冰玉清，风流继东山。兹游适所愿，但恨无弓弯。东阳丘壑姿，痴绝胆亦顽。孤坐巉绝处，掉头不肯还。天风吹笑语，响落千岩间。归来数清境，但觉毛骨寒。从君乞秀句，端为刻斓斑。
同敦素沈宗师登钟山酌一人泉
作者：释德洪
朝代：宋

钟山对吾户，春晓开烟鬟。
白云峰顶泉，绀碧生微澜。
经年未一酌，对客愧在颜。
两翁亦超放，瘦策容跻攀。
大千寄一瞬，境静情亦闲。
是时天惨憺，佳处多遗删。
立谈共嘲谑，豪气破天悭。
临川冰玉清，风流继东山。
兹游适所愿，但恨无弓弯。
东阳邱壑姿，痴绝胆亦顽。
孤坐巉绝处，掉头不肯还。
天风吹笑语，响落千岩间。
归来数清境，但觉毛骨寒。
从君乞秀句，端为刻斓斑。
同景庄游浯溪读中兴碑
作者：释德洪
朝代：宋

上皇御天功最盛，生民温饱卧安枕。醉凭艳姬一笑适，薄夫议之无乃甚。长安遮天胡骑尘，潼关战血深没人。哥舒臣贼不足惜，要脔国忠如脍鳞。苍黄去国食不暇，马嵬赐死谢天下。反身罪己成汤心，奈何犹有讥之者。取非其子又遽匆，灵武君臣无怍容。何须呜咽让衮服，自控归鞍八尺龙。谁磨石壁湘江上，揩拭云烟溅惊浪。龙蛇飞动忠义词，颜元色庄俨相向。与君来游秋满眼，閒行古寺西风晚。道人兴废了不知，但见游人来读碑。
同景庄游浯溪读中兴碑
作者：释德洪
朝代：宋

上皇御天功最盛，生民温饱卧安枕。
醉凭艶姬一笑适，薄夫议之无乃甚。
长安遮天胡骑尘，潼关战血深没人。
哥舒臣贼不足惜，要脔国忠如脍鳞。
苍黄去国食不暇，马嵬赐死谢天下。
反身罪己成汤心，奈何犹有讥之者。
取非其子又遽匆，灵武君臣无怍容。
何须呜咽让衮服，自控归鞍八尺龙。
谁磨石壁湘江上，揩拭云烟溅惊浪。
龙蛇飞动忠义词，颜元色庄俨相向。
与君来游秋满眼，閒行古寺西风晚。
道人兴废了不知，但见游人来读碑。
同游云盖分题得云字
作者：释德洪
朝代：宋

公才如天骥，超绝气逸羣。
低摧簿书中，一笑置勿论。
我如剪翎鹤，俛啄穷朝昏。
生涯无窖子，乞食尝扣门。
但为口腹累，乖隔如参辰。
此夕復何夕，共宿湘山云。
境清藏胜气，情高发幽欣。
天风吹笑语，乞与人间闻。
念公翰墨场，少年策奇勋。
世味如嚼蜡，喜着磨衲裙。
裴公师黄蘗，圆泽友李憕。
因法偶相逢，则以法为亲。
安知我与子，夙昔非弟昆。
吾闻三生石，曾歌旧精魂。
他年葛洪陂，相寻定烦君。
先当理故事，过山寻老仁。
要同夏口村，发瓮惊前身。